
转讜住驻讜转





	驻砖讬讟讗 讚诪讜转专讬谉 讚讗诪专. 诪专 注讜拽讘讗 讻诇 讛诪讚讚讛 讜讻讜'. 讜拽砖讛 讜讻讬 诪讬讬转讬 专讗讬讛 诪诪专 注讜拽讘讗 砖讛讜讗 讗诪讜专讗 讜讬''诇 讚注''讻 讗谞讜 爪专讬讻讬谉 诇讜诪专 讻讚诪专 注讜拽讘讗 讚讗诐 诇讗 讻谉 诇讗 诪转讜拽诪讗 诪转谞讬转讬谉 讚诇讗 讬讞驻讜专 (讘''讘 讚祝 讻讙:): 讗讬谉 谞讜讟诇讬谉 讛注诇讬. 讜转讬诪讛 讛讗 爪专讬讱 诇讙讜驻讛 讜讻诇 讻诇讬 砖爪专讬讱. 诇讙讜驻讜 讗讜 诇诪拽讜诪讜 讗驻讬诇讜 诪诇讗讻转讜 诇讗住讜专 谞讜讟诇讬谉 讗讜转讜 讘讬讜诐 讟讜讘 讜讬''诇 讚讘驻专拽 讻诇 讛讻诇讬诐 (砖讘转 讚祝 拽讻讙. 讜砖诐) 诪讜拽诪讬谞谉 诇讬讛 讘诪讜拽爪讛 砖讬砖 讘讜 讞住专讜谉 讻讬住 讚讻''注 诪讜讚讜 讚讗住讜专 讻讙讜谉 住讬讻讬 讝讬专讬 讜诪讝讜专讬 讚拽驻讬讚 注诇讬讬讛讜 讜讘''讛 砖诪转讬专讬谉 讛讬讬谞讜 讚讜拽讗 诪砖讜诐 砖诪讞转 讬''讟 讻讚诪驻专砖 讘讙诪专讗: 讜砖讜讬谉 砖诪讜诇讞讬谉 注诇讬讜 讘砖专 诇爪诇讬. 诇讗讜 诪砖讜诐 讚爪专讬讱 诪诇讬讞讛 诇爪诇讬 讻讚诪驻' 讘讞讜诇讬谉 (讚谉 拽讬讗.) 讗诇讗 诪砖讜诐 砖谞讛讙讜 诇诪诇讞讜 讻讚讬 诇讬转谉 讟注诐 [讜注讬' 转讜住驻讜转 讞讜诇讬谉 讬讚. 讚''讛 讜谞住讘讬谉]:





专讘讬谞讜 讞谞谞讗诇

讜讗诇讜 讗讞专讬诐 讛谉 讜专讘讬 讗诪专 诇讱 讻讬住讬谉 谞诪讬 讝诪谞讬谉 讚诪转注讻诇 拽讟专讬讛谉 讜诪讬驻专讚讬 诪讛讚讚讬 讜诇拽讞 讗讞讚 讜谞砖讗专 讗讞讚. 驻讬' 讗砖转专讘讜讘讬 讻诪讬谉 讬专讬讚讛 讛讜讗 讜住专讬讻讛 讻诪讜 转驻讬住讛 讻讚讻转讬讘 砖诪诪讬转 讘讬讚讬诐 转转驻砖:




讜讗诐 讗讬谉 砖诐 讗诇讗 讛谉 诪讜转专讬谉. 讗讜拽讬诪谞讗 讘诪讚讚讬谉 讜诇讗 讘诪驻专讬讞讬谉 讻诇讜诪专 讗讬谉 讘讛谉 讻讞 诇驻专讜讞. 讜诪转诪讛讬谞谉 讗讬 讛讻讬 驻砖讬讟讗 讜讚讗讬 讛谉 讛谉. 讜讗诪专讬谞谉 讻讙讜谉 讚讗讬讻讗 拽谉 讗讞讚 讘转讜讱 讙' 讗诪讛 砖讬砖 砖诐 讗驻专讜讞讬诐 砖诇讗 讝讬诪谉 诪讛谉 讜拽讗讬 讘拽专谉 讝讜讬转 诪讛讜 讚转讬诪讗 谞讬讞讜砖 讚诇诪讗 诪谉 讛拽谉 讛讛讜讗 讘讗讜 拽诪"诇 讗注"讙 讚拽讬讬"诇 讻诪专 注讜拽讘讗 讚讗诪专 讘驻' 诇讗 讬讞驻讜专 讻诇 讛诪讚讚讛 讗讬谉 诪讚讚讛 讬讜转专 诪讞诪砖讬诐 讗诪讛 讻讬讜谉 讚拽讗讬 讛讗讬 拽谉 讘拽专谉 讝讜讬转 (讚诇驻讬) [讚讗讬] 诪讚讚讛 诇讗 讬讻讜诇 诇诪讬讛讚专 讜诪讞讝讬 诇拽谞讬讛 诇讗 诪讚讚讛 讛诇讻讱 诇讬讻讗 诇诪讬讞砖 诇讛讻讬 讜砖专讬:
驻讬' 转专住讬谉 讛拽专砖讬谉 砖谞讜注诇讬谉 讘讛谉 驻转讞讬 讛讞谞讜讬讜转 讜讘"讛 诪转讬专讬谉 诇住诇拽诐 讜诇驻转讜讞 讜诇讛讞讝讬专诐 讻讚讬 诇住讙讜专:
驻讬' 讛注诇讬 讘讜讻谞讗 砖讻讜转砖 讘讜 讛讚讬住讗 讜讛驻讜讗讛 讜讻讬讜爪讗 讘讛 讘讗住讬转讗. [讜讛讜讗] 诪诇讗讻转 讛讞讜诇 讜讗讬谞讜 注讜诪讚 诇讻转讜砖 讘讜 诪讬谞讬 诪讗讻诇. 诇驻讬讻讱 讗诪专讜 讻讬 讝讛 讛注诇讬 讛讜讗 讚讘专 砖诪诇讗讻转讜 诇讗讬住讜专 讜讗注驻"讻 讘"讛 诪转讬专讬谉 诇讟诇讟诇谉 讜诇拽爪讘 注诇讬讜 讘砖专 讜诇砖讘专 注爪诪讜转. 



讜讻谉 转讘专讗 讙专诪讗 砖讛讬讗 讞转讬讻讛 砖诇 拽讜专讛 砖讛转拽讬谞讛 诇砖讘专 注诇讬讛 注爪诪讜转 讜讛讬讗 注讚讬讬谉 讞讚砖讛 诪讜转专转 讜讻"砖 讬砖谞讛 讜讻谉 诇讛讜诇讬讱 转讘诇讬谉 讗爪诇 诪讚讜讻讛 讜诪讚讜讻讛 讗爪诇 转讘诇讬谉 讗诇讜 讻讜诇谉 讘"讛 诪转讬专讬谉 诇讛讙讘讬讛 注讜专 砖诇 讘讛诪讛 砖砖讞讟讛 讘讬讜诐 讟讜讘 讜诇砖讜讟讞讜 讜诇讚讜专住讜 讘谞讬 讗讚诐 讜讘"讛 诪转讬专讬谉 讜砖讜讬谉 讘"砖 讜讘"讛 砖诪讜诇讞讬谉 注"讙 讛注讜专 讘砖专 诇爪诇讬 砖讗讬谉 爪专讬讱 诪诇讞 讛专讘讛 讗讘诇 讘砖专 诇转讘砖讬诇 砖爪专讬讱 诪诇讞 讛专讘讛 诇讗 砖谞诪爪讗 诪讜诇讞 讗转 讛注讜专:




转"专 讗讬谉 诪讜诇讞讬谉 讗转 讛讞诇讘讬诐 讘讬讜"讟 讜诇讗 诪讛驻讻讬谉 讘讛谉 诪砖讜诐 专' 讬讛讜砖注 讗诪专讜 砖讜讟讞谉 讘专讜讞 注"讙 讬转讬讚讜转.





专砖讘"讗

讘转讜讱  讛拽谉 讜诪爪讗 诇驻谞讬 讛拽谉 讗住讜专讬谉. 转讜住驻转讗 (驻"讗 讛"讝) 讝讬诪谉 讘转讜讱 讛拽谉 讜诪爪讗  诇驻谞讬讛 讗住讜专讬谉 注诇 驻转讞讛 诪讜转专讬谉.



专讘讗 讗诪专 讘砖谞讬 拽讬谞讬谉 讝讜 诇诪注诇讛  诪讝讜 注住拽讬谞谉. 讻诇讜诪专: 讜讘讚诇讬讻讗 讗诇讗 讛谞讬 转专讬 拽谞讬 诇讞讜讚



讝讬诪谉 讘注诇讬讜谞讛 讜诇讗 讝讬诪谉 讘转讞转讜谞讛 讜诪爪讗 讘注诇讬讜谞讛 讜诇讗 诪爪讗 讘转讞转讜谞讛. 讻诇讜诪专: [砖讚祝] 讬讜爪讗  诇驻谞讬 讛拽谉 砖讘注诇讬讜谞讛. 讜诪爪讗 讘转讜讱 讛拽谉 讛注诇讬讜谞讛 诪诪砖 诇讻讜诇讬 注诇诪讗 诪讜转专讬诐 讚讛讗 诇讗  讗砖转谞讜 讛谞讬 讻诇诇 讗诇讗 (讘砖讬讜爪讗) [讘砖诪爪讗] 诇驻谞讬 讛拽谉 讜诇讗 讘转讜讱 拽讗诪专 讜讻讚转谞讬  诪转谞讬转讬谉 讜诪爪讗 诇驻谞讬 讛拽谉, 讜讛讬诇讻讱 讻讬讜谉 讚诇讗 诪爪讗 讘诪拽讜诐 砖讛谞讬讞诐 讜诇讗  诪爪讗 讘砖诇 转讞转讜谞讛 讻诇讜诐 诇讗 讘转讜讻讛 讜诇讗 诇驻谞讬讛 讞讬讬砖讬谞谉 讚诇诪讗 讛谞讬 讗讞专讬谞讬 谞讬谞讛讜  讚诪砖诇 转讞转讜谞讛 住专讜讱 讜讛谞讱 诇注诇诪讗 讗讝诇讜 讗驻讬诇讜 诇专讘谞谉.
讜转诪讬讛 诇讬 讚诪讻诇  诪拽讜诐 讻讬讜谉 讚诇讬讻讗 讗诇讗 讛谞讬 转专讬 拽讬谞讬 讜讞讚 诪讬谞讬讬讛讜 讗讝讬诇 讜讗讬讚讱 讗砖转讗专 讜诪讚讚讬谉  谞讬谞讛讜 讚诇讬讻讗 诇诪讬讝诇 讘转专 专讜讘讗 讚注诇诪讗 讜讗驻讬诇讜 诇专' 讞谞讬谞讗, 诪讗讬 讟注诪讗 诇讗 讗诪专讬谞谉  诇讻讜诇讬 注诇诪讗 讘讻讬 讛讗 讚讗讝诇讬谞谉 讘转专 拽讜专讘讗 讜讻诇 砖讻谉 讘拽讜专讘讗 讚诪讜讻讞 讜讗讬 诪砖讜诐 讞讚  诪谉 拽讬谞讬 讚讗讝诇 诇讬诪讗 讚讛谞讱 讚转讞转讜谞讛 讗讝讬诇, 讜爪诇"注.



讙诪专讗: 讘讬转 砖诪讗讬 讗讜诪专讬诐 讗讬谉 诪讜诇讬讻讬谉 转讘诇讬谉 讜诪讚讜讱  讗爪诇 (拽讚专讛 讜诇讗 拽讚专讛) [诪讚讜讻讛 讜诇讗  诪讚讜讻讛] 讗爪诇 转讘诇讬谉 讜诪讚讜讱 讜讻讜'. 诪住转讘专讗 诇讬 讚讚讜拽讗 诪专砖讜转 讛专讘讬诐 诇专砖讜转  讛讬讞讬讚 讛讗 讘专砖讜转 讛讬讞讬讚 诪讜诇讬讻讬谉 讚讗讬 诇讗 讗诇讗 讻砖专讞讜拽讬诐 讝讛 诪讝讛 拽讗诪专  讜讘专砖讜转 讛讬讞讬讚 讛讬讛 诇讛诐 诇驻专砖 讻诪讛 讬讛讬讜 专讞讜拽讬诐, 讜讘诇讗 专讬讞讜拽 讻诇诇 讗讬  讗驻砖专 讚讗诐 讻谉 讛讬讗讱 砖讜讞讟讬谉 诇讘讬转 砖诪讗讬 讜讻讬 讗讬谉 砖讜讞讟讬谉 讗诇讗 讘住讻讬谉 转诇讜讬 讘爪讜讗专  讘讛诪讛 讗讜 转讞讜讘 讘爪诪专讛 讜讻谉 转讘诇讬谉 讘转讜讱 诪讚讜讻讛, 讜专砖"讬 讝"诇 诇讗 驻讬专砖 讻谉.



转谞讗 讜砖讜讬谉 砖诪讜诇讞讬谉 注诇讬讜 讘砖专 诇爪诇讬. 驻讬专讜砖: 讚诪注讘讚 讻诇讗讞专 讬讚 讛讜讗  讜讗讬谉 讘讜 讗诇讗 讗讬住讜专 诪讚讘专讬讛诐, 讜诪砖讜诐 转讞诇转谉 讛转讬专讜 住讜驻谉. 讜讚讜拽讗 诇爪诇讬  讗讘诇 诇拽讚专讛 诇讗, 讚讗祝 注诇 讙讘 讚讗祝 讛讜讗 讻诇讗讞专 讬讚 讛讜讗 讻讬讜谉 讚讗驻砖专 诇讬讛 讘驻讜专转讗  讚讛讬讬谞讜 诇爪诇讬 [诇讗] 诪诪谞注 讜砖讞讬讟 讛讬诇讻讱 诇讗 砖专讬 诇讬讛 讟驻讬 讚讻诇 讚讗驻砖专 诇讗讜拽诪讛  讙讝讬专讜转 讛诇诇讜 讘讬讜诐 讟讜讘 [讻]讘砖讘转 诪讜拽诪讬谞谉, 讻谉 谞专讗讛 诇讬.



诪砖讜诐 专' 讬讛讜砖注 讗诪专讜 砖讜讟讞谉 注诇 讙讘讬 讬转讬讚讜转. 驻讬专讜砖: 讗讘诇  讘诪诇讬讞讛 诇讬讻讗 诪讗谉 讚驻诇讬讙 讗诇讗 诇讻讜诇讬 注诇诪讗 讗住讜专. 讜讗谞讬 诪住转驻拽 讗诐  讛转讬专讜 诇讜 诇诪诇讜讞 注诇 讙讘讬讜 诇爪诇讬 讻讚专讱 砖讛转讬专讜 讘注讜专, 砖讬砖 诇讬 诇讚讜谉  讘讚讘专 讚讻讬讜谉 砖讗诪专讜 讘注讜专 讜诇讗 讗诪专讜 讘讞诇讘讬诐 砖诪注 诪讬谞讛 砖讗讬谉 讛讬转专 诪诇讬讞讛 讘讞诇讘讬诐  讻诇诇, 讜讻讚讗诪专讬谞谉 谞诪讬 讘住诪讜讱 诪讗讬 讟注诪讗 砖专讜 诇讬 专讘谞谉 诇诪砖讟讞讬谞讛讜 讻讬 讛讬讻讬 讚诇讗  诇讬住专讞 诪讛 诇讬 诇诪砖讟讞讬谞讛讜 诪讛 诇讬 诇诪诪诇讞讬谞讛讜 讚讗诇诪讗 诪诇讬讞讛 讘讞诇讘讬诐  讗住讜专讛, 讜讗驻砖专 讚讟注诪讗 讚诪诇转讗 讚讘驻讜专转讗 住讙讬 诇讬讛 讜讗驻讬诇讜 诇爪诇讬 讛讜讛 诇讬讛  讻诪注讘讚 讙诪讜专. 讜讬砖 诇讚讜谉 诇讛拽诇 讚讗讚专讘讛 诪讚讗拽砖讬谞谉 诇拽诪谉 讙讘讬 讗讬谉 诪讛驻讻讬谉  讜诪讗讬 砖谞讗 诪注讜专 诇驻谞讬 讛讚讜专住谉 讜驻专拽讬谞谉 讛转诐 诇讗 诪讜讻讞讗 诪诇转讗 讻诇讜诪专 诪砖讜诐 讚讞讝讜  诇诪讝讙讗 注诇讬讬讛讜 讛讻讗 讗转讬 诇诪讬诪专 诪讗讬 讟注诪讗 砖专讜 诇讬 专讘谞谉, 讗诇诪讗 讻诇 讛讬讻讗 讚诇讗  诪讜讻讞讗 砖专讬谞谉 讘讞诇讘讬诐 讻讚砖专讬谞谉 讘注讜专, 讜讘诪诇讬讞转 讘砖专 诇爪诇讬 注诇 讛注讜专 讜注诇 讛讞诇讘讬诐  诇讗 诪讜讻讞讗 诪诇转讗 讚诪讬诪专 讗诪专讬谞谉 诇讗 诪砖讜诐 讞诇讘讬诐 讛讜讗 讚诪诇讞 讗诇讗 讗转专诪讜讬讬 讗讬转专诪讬  诇讬讛 讚诪诇讞 诇讛 诇讘砖专讗 讛讻讗, 讜爪"注.





讛诪讗讬专讬

讛讬讜 砖诐 砖谞讬 拽谞讬诐 讝讛 诇诪注诇讛 诪讝讛 讜讝讬诪谉 讘注诇讬讜谞讛 讜诇讗 讝讬诪谉 讘转讞转讜谞讛 讜讛砖讻讬诐 讜诪爪讗 讘注诇讬讜谞讛 诇驻谞讬 讛拽谉 讜诇讗 诪爪讗 讘转讞转讜谞讛 讗住讜专讬诐 诪住转诪讗 讗诇讜 砖讛讜讝诪谞讜 讛诇讻讜 诇讛诐 讜讗诇讜 砖讘转讞转讜谞讛 讗注"驻 砖讗讬谉 注诇讬讬转诐 诪爪讜讬讛 讗讬驻砖专 砖讛转讞讝拽讜 讘注爪诪诐 讜注诇讜 讜讻诇 砖讻谉 讗诐 讝讬诪谉 讘转讞转讜谞讛 讜诇讗 讝讬诪谉 讗转 砖讘注诇讬讜谞讛 讜讛砖讻讬诐 讜诪爪讗 讘转讞转讜谞讛 诇驻谞讬 讛拽谉 讜诇讗 诪爪讗 讘注诇讬讜谞讛 砖讛专讬 讬专讬讚转诐 诪爪讜讬讛 讘谞拽诇 讜讚讘专讬诐 讗诇讜 讻诇诐 讻砖谞诪爪讗讜 讘驻谞讬 讛拽谉 专"诇 讞讜抓 诇拽谉 讗讘诇 讗诐 诪爪讗诐 讘驻转讞 讛拽谉 诪讜转专讬谉 讻讗诇讜 诪爪讗诐 讘转讜讱 讛拽谉 讜讻谉 讛讬讗 讘转讜住驻转讗 讘驻讬专讜砖:



诪讗讞专 砖讻转讘谞讜 砖讛诪驻专讞讬谉 讗讬谉 讝讬诪讜谉 诪讜注讬诇 讘讛诐 爪专讬讱 诇讞拽讜专 诪讛 砖讗诪专讜 讘住讜讙讬讬讗 讝讜 讗讬 讘诪驻专讞讬谉 诇讬讞讜砖 讚诇诪讗 讛谞讱 讗讝讜诇 讜讛谞讬 讗讞专讬谞讬 谞讬谞讛讜 砖诪砖诪注谉 砖诇 讚讘专讬诐 砖讗诇讜 谞转讘专专 砖讛诐 讗诇讜 讘注爪诪谉 讜讻讙讜谉 砖讬砖 诇讜 讘讛诐 住讬诪谉 讗讜 讟讘讬注讜转 注讬谞讗 砖讛谉 诪讜转专讬诐 讜讛专讬 诪讞讜住专讬诐 爪讬讚讛 讛诐 讜讗讬驻砖专 砖讗讬谉 讝讛 谞讗诪专 讘讚讬讜拽讗 讜讞讚讗 诪讬谞讬讛讜 谞拽讟 讜诪"诪 诇讙讚讜诇讬 讛讚讜专 专讗讬转讬 砖诇讗 讻讬讜谞讜 讘讻讗谉 讘诪驻专讞讬谉 诇讙诪专讬 讗诇讗 讘诪驻专讞讬谉 拽爪转 讬讜转专 诪谉 讛诪讚讚讬谉 讜诇注讜诇诐 讘砖讗讬谉 爪专讬讱 诇讜诪专 讛讘讗 诪爪讜讚讛 讜谞爪讜讚谞讜 讜谞诪爪讗 诇讚注转诐 砖讘讗诇讜 讝讬诪讜谉 诪讜注讬诇 讘讛诐 讜讗驻砖专 砖诇讝讛 讻讬讜谞讜 讙讗讜谞讬 住驻专讚 砖讻转讘讜 诪住转讘专讗 讚讬讜谞讬 砖讜讘讱 讜注诇讬讬讛 讗讬谉 讚讜诪讬谉 诇讞讬讛 砖讛讞讬讛 爪专讬讻讛 爪讬讚讛 诪注诇讬讗 讜谞专讗讛 诪讚讘专讬讛诐 砖讬讜谞讬诐 讗注"驻 砖爪专讬讻讬谉 爪讬讚讛 拽爪转 讝诪讜谉 诪讬讛讗 诪讜注讬诇 讘讛诐 讜讗诐 讘讙讚讜诇讬诐 诇讙诪专讬 驻讛 拽讚讜砖 讛讬讗讱 讗诪专讛 讜讛专讬 讛爪讚谉 讞讬讬讘 讜讗诐 讘诪讚讚讬谉 诪讛 讛讜爪专讻讜 讘讞讬讛 诇爪讬讚讛 诪注诇讬讗 讛专讬 讘讗诇讜 讗讬谉 讘讛诐 爪讬讚讛 讻诇诇 讗诇讗 砖谞专讗讬谉 讛讚讘专讬诐 讘讚专讱 讝讛:



讝讛 砖讘讬讗专谞讜 讘专讜讘 讜拽专讜讘 砖讛讜诇讻讬谉 讗讞专 讛专讜讘 驻讬专讜砖讜 讗祝 讘拽讜专讘讗 讚诪讜讻讞 讛讜讗讬诇 讜讛专讜讘 诪爪讜讬 讻诪讜 砖讘讬讗专谞讜 砖讗诐 讘拽讜专讘讗 讚诇讗 诪讜讻讞 诇讗 谞讞诇拽讜 讘讛 讻诇诇 砖讛专讬 讘转砖注 讞谞讜讬讜转 讗诪专讜讛 讘驻讬专讜砖 讜讘谞诪爪讗 讛诇讱 讗讞专 讛专讜讘 讗诇讗 讜讚讗讬 讗祝 讘拽讜专讘讗 讚诪讜讻讞 谞讗诪专讛:



诪讬 砖讛讬讛 讘讬讚讜 诪谞讛 砖诇 诪注讜转 诪注砖专 讜讛谞讬讞讜 讘诪拽讜诐 诪讬讜讞讚 讜诇讝诪谉 讗讞专 讘讚拽 讜诪爪讗 诪讗转讬诐 讻诇 讗诇讜 讛诪讗转讬诐 讞讜诇讬谉 讛诐 讛讜讗讬诇 讜诪爪讗 讬讜转专 诪诪讛 砖讛谞讬讞 讬砖 诇谞讜 诇讚讜谉 砖讗讜转谉 砖诇 诪注砖专 谞讙谞讘讜 讗讜 讛讜爪谞注讜 讜讗诇讜 诪诪拽讜诐 讗讞专 讘讗讜 讜讗讬谉 爪专讬讻讬谉 讞诇讜诇 讻诇诇 讛谞讬讞 诪讗转讬诐 讜诪爪讗 诪谞讛 讗祝 讝讜 讞讜诇讬谉 砖诇讗 讛驻专讬讚 诪注讜转 诪注砖专 讗讞讚 诪讞讘专讜 讗诇讗 诪讗转讬诐 砖诇 诪注砖专 诪讜谞讞讬诐 讘讗讬讝讛 诪拽讜诐 讜诪谞讛 讝讛 诪诪拽讜诐 讗讞专 讘讗 讛讬讜 诪讗转讬诐 讗诇讜 诪讜谞讞讬诐 讘砖谞讬 讻讬住讬诐 诪谞讛 讘讻诇 讗讞讚 讛专讬 讝讛 讛谞砖讗专 诪注砖专 讛讜讗讬诇 讜谞驻专讚讜 诪讜爪讬讗讜 讗讞讚 讗讞讚 讜讗讬谞讜 谞讝讻专 讜讗诐 讛讬讜 讛讻讬住讬谉 拽砖讜专讬谉 讛专讬 讛谉 讻讻讬住 讗讞讚:



讘诪住讻转讗 讝讜 讛转讘讗专 砖诇讗 讛讜爪专讻讜 诇讝诪谉 讬讜谞讬诐 讗诇讗 讘讬讜谞讬 砖讜讘讱 讜讘讬讜谞讬 注诇讬讬讛 讜讘爪驻专讬诐 砖拽谞谞讜 讘讟驻讬讞讬诐 讗讜 讘讘讬专讛 讗讘诇 讗讜讜讝讬谉 讜转专谞讙讜诇讬诐 讜讬讜谞讬 讛专讚讬住讗讜转 讗讬谉 爪专讬讻讬诐 讝讬诪讜谉 诪驻谞讬 砖讛诐 讘讬讚 讗讚诐 讜讘专砖讜转诐:



讛诪砖谞讛 讛砖讘讬注讬转 讘砖"讗 讗讬谉 诪住诇拽讬谉 讗转 讛转专讬住讬谉 讘讬讜诐 讟讜讘 讜讘讬转 讛诇诇 诪转讬专讬谉 讗祝 诇讛讞讝讬专 讘砖"讗 讗讬谉 谞讜讟诇讬谉 讗转 讛注诇讬 诇拽爪讘 注诇讬讜 讘砖专 讘讬转 讛诇诇 诪转讬专讬谉 讘砖"讗 讗讬谉 谞讜转谞讬谉 讗转 讛注讜专 诇驻谞讬 讛讚专住谉 讜诇讗 讬讙讘讬讛谞讜 讗诇讗 讗诐 讬砖 注诪讜 讻讝讬转 讘砖专 讜讘讬转 讛诇诇 诪转讬专讬谉 讗诪专 讛专"诐 驻讬' 转专讬住讬谉 讛诐 讛谞住专讬诐 砖谞讜注诇讬谉 讘讛诐 驻转讞讬 讛讞谞讜讬讜转 讜讻砖讗讬谉 诇讛诐 爪讬专 讗讬谉 诪讞诇拽转 砖讛谉 诪讜转专讜转 讜讗驻讬' 讛诐 诇谞注讜诇 讘讬转 砖讘转讜讱 讛讞爪专 讗讘诇 讘砖讬砖 诇讛诐 爪讬专 讘爪讚 讛谞住专 讗讬谉 诪讞诇拽转 砖讛谉 讗住讜专讜转 讜讗驻讬' 讛诐 诇讞谞讜转 砖讘专砖讜转 讛专讘讬诐 诇驻讬 砖谞讞讜砖 砖诪讗 讬转拽注 诇讞讝讜拽 讛谞住专 讗讘诇 讛诪讞诇拽转 讘谞住专讬诐 砖讬砖 诇讛诐 爪讬专 讘讗诪爪注 讛谞住专 讜讘转专讬住讬 讞谞讜讬讜转 讘诇讘讚 讘讬转 砖诪讗讬 讗讜住专讬谉 讜讘讬转 讛诇诇 诪转讬专讬谉 讛讞讝专转 转专讬住讬谉 讜谞转讬谞转 讛注讜专 诇驻谞讬 讘讬转 讛讚专讬住讛 诪驻谞讬 砖诪讞转 讬讜"讟 讻讬 讗诐 谞讗住讜专 注诇讬讜 讛讞讝专转 讛转专讬住讬谉 讬诪谞注 诪驻转讬讞转 讛讞谞讜转 诇讛讜爪讬讗 转讘诇讬谉 讻讚讬 砖诇讗 讬谞讬讞 讛讞谞讜转 驻转讜讞 讜讬讙谞讘讜 诪砖诐 诪诪讜谞讜 讜讻诪讜 讻谉 讗诐 讬砖 讗爪诇讜 讘讛诪讛 诇讗 讬砖讞讟谞讛 讻讚讬 砖诇讗 讬驻住讬讚 讛注讜专 注诇讬 讛讗 讬讚 讛诪讻转砖 讛讙讚讜诇 诪注抓 讜讛讜讗 注讙讜诇 砖讻讜转砖讬谉 讘讜 讛专讬驻讜转 讜讚讜讙诪转谉 讜驻讬' 诇拽爪讘讜 讘讜 诇讞转讜讱 注诇讬讜:



讗诪专 讛诪讗讬专讬 讗讬谉 谞讜讟诇讬' 讗转 讛注诇讬 诇拽爪讘 注诇讬讜 讘砖专 讜讻讜' 讻讜谞转 讛诪砖谞讛 诇讘讗专 砖讬砖 讚讘专讬诐 讛专讘讛 砖讛讬讛 讘专讗讜讬 诇讗住专谉 讗诇讗 砖讛讜转专讜 诪砖讜诐 砖诪讞转 讬讜"讟 讜讗诪专讜 讘讬转 砖诪讗讬 注诇 讝讛 讗讬谉 谞讜讟诇讬谉 讗转 讛注诇讬 讜讻讜' 讜注诇讬 讝讛 讬"诪 砖讛讜讗 讻诇讬 注讘 讻讘讚 讜专讗砖讜 砖诇 讘专讝诇 讜讛讜讗 注砖讜讬 诇讻转讜砖 讘讜 讞讟讬诐 砖讘诪讻转砖转 讗讜 讚讘专 讗讞专 砖爪专讬讱 讟讜专讞 讙讚讜诇 讘讻转讬砖转讜 讜讛讜讗 讛注谞讬谉 砖讗诪专讜 注诇讬讜 砖诪诇讗讻转讜 诇讗讬住讜专 讜诇驻注诪讬诐 诪拽爪讘讬谉 讘讜 讘砖专 讘讚专讱 讝讛 砖诪谞讬讞讬谉 住讻讬谉 讙讚讜诇讛 注诇 谞转讞讬 讛讘砖专 讜谞讜讟诇 讛注诇讬 讜诪讻讛 讘讜 讘讻诇 讻讜讞讜 注诇 讛住讻讬谉 讜诪讛 砖讗诪专 诇拽爪讘 注诇讬讜 驻讬专讜砖讜 诇拽爪讘 讘讜 讜讟注诐 讘讬转 砖诪讗讬 诪驻谞讬 砖谞专讗讛 讻专讜爪讛 诇注砖讜转 诪诇讗讻讛 讛专讗讜讬讛 诇讬注砖讜转 讘讜 砖讛讬讗 诪诇讗讻讛 讛讗住讜专讛 讜讘讬转 讛诇诇 诪转讬专讬谉 砖讛专讬 诪讜转专 诇讟诇讟诇 讻诇讬 讗注"驻 砖诪诇讗讻转讜 诇讗讬住讜专 诇爪讜专讱 讙讜驻讜 讜讻诇 砖讻谉 砖讬砖 诇讛拽诇 讘讻讗谉 诪驻谞讬 砖诪讞转 讬讜"讟 讜讬"诪 注诇讬 讚祝 注讘 讜讻讘讚 讜讬砖 讘讜 讘讬转 拽讘讜诇 诪注讟 讜注拽专讜 诇讛谞讬讞 讘讜 讞讟讬诐 砖讗讚诐 专讜爪讛 诇讻转砖谉 讜诪讛 砖讗诪专 诇拽爪讘 注诇讬讜 讘砖专 驻讬专砖讜 诇拽爪讘 注诇讬讜 讚讜拽讗 讝讛讜 讘讬讗讜专 讛诪砖谞讛 讜讛诇讻讛 讻讘讬转 讛诇诇:



讜谞讗诪专 注诇讬讛 讘讙诪专讗 砖讬砖 讻诇讬 讗讞专 讚讜诪讛 诇讝讛 讗诇讗 砖讛讜讗 拽讟谉 讛讬诪谞讜 讜讗讬谉 讘讜 讘专讝诇 讜注拽专 注砖讬讬转讜 讛讜讗 谞注砖讛 诇讞转讜讱 讘砖专 讛谉 讘讜 讛谉 注诇讬讜 注诇 讛讚专讻讬诐 砖驻专砖谞讜 讘注诇讬 讜讛讜讗 讛注谞讬谉 砖谞讗诪专 注诇讬讜 砖诪诇讗讻转讜 诇讛讬转专 讜讻诇讬 讝讛 讗驻讬诇讜 讛讬讛 讞讚砖 讜诇讗 谞砖转诪砖 讘讜 注讚讬谉 诪讜转专 诇讟诇讟诇讜 诇讻讱 讜讗讬谉 讞讜砖砖讬谉 讛讜讗讬诇 讜讞讚砖 讛讜讗 砖诪讗 讬诪诇讱 砖诇讗 诇讛砖转诪砖 讘讜 诇注谞讬谉 讝讛 讜谞诪爪讗 砖讟诇讟诇讜 砖诇讗 诇爪讜专讱 砖讗讬谉 讗谞讜 讞讜砖砖讬谉 诇讛诪诇讻讛 讜讻谉 驻专砖讜 讘讙诪专讗 注诇 注诇讬 砖讘诪砖谞转谞讜 砖讗诐 拽爪讘 注诇讬讜 讘砖专 讗住讜专 诇讟诇讟诇讜 砖讛专讬 谞注砖讛 爪讜专讱 讬讜"讟 讜讛讬转专 住讜驻讜 诪砖讜诐 转讞诇转讜 讗讬谉 讻讗谉 砖讛专讬 讗讬谉 讻讗谉 驻住讚讗 讜诪"诪 讚讜拽讗 诪讞诪讛 诇爪诇 讗讘诇 诇爪讜专讱 讙讜驻讜 讗讜 诇爪讜专讱 诪拽讜诪讜 诪讜转专:



讝讛讜 讘讬讗讜专 讛诪砖谞讛 讜诪讛 砖谞转讙诇讙诇 讘住讜讙讬讗 砖诇讛 诪注谞讬谉 讛讜诇讻转 讟讘讞 讜住讻讬谉 讗爪诇 讘讛诪讛 讜讛讜诇讻转 转讘诇讬谉 讜诪讚讜讱 讗爪诇 诪讚讜讻讛 讬转讘讗专讜 诇诪讟讛 讗讬砖 注诇 诪拽讜诪讜:



讛诪砖谞讛 讛砖诪讬谞讬转 讜讻讜谞转讛 讻讻讜谞转 诪砖谞讛 砖诇驻谞讬讛 讜诇讛砖诪讬注谞讜 注讜讚 砖讬砖 讚讘专讬诐 砖讛讜转专讛 住讜驻谉 诪砖讜诐 转讞诇转谉 讜讗诪专 注诇 讝讛 讘砖"讗 讗讬谉 谞讜转谞讬谉 讗转 讛注讜专 诇驻谞讬 讛讚讜专住谉 讜讻讜' 讻诇讜诪专 讗讬谉 砖讜讟讞讬谉 讗转 讛注讜专 砖讛讜驻砖讟 讘讬讜"讟 讘诪拽讜诐 讚专讬住转 讛专讙诇 诪驻谞讬 砖谞专讗讛 讻诪讻讜讬谉 诇注讘讚 砖讚专讬住转 讛专讙诇 讘注讜专 讛讜讗 转讞诇转 注讘讜讚讜 讜诇讗 讬讙讘讬讛谞讜 诪谉 讛拽专拽注 讗讞专 砖讛讜驻砖讟 讜谞驻诇 诇讗专抓 讗讗"讻 讬砖 注诇讬讜 讻讝讬转 讘砖专 讛讗 诇驻谞讬 讛讚讜专住谉 诇讗 讬转谞谞讜 讗祝 讘讻讝讬转 讘砖专 讜讘讬转 讛诇诇 诪转讬专讬谉 讘砖转讬讛谉 专"诇 讘讛讙讘讛讛 讗祝 讘诇讗 讻讝讬转 讘砖专 讜讘砖讟讬讞讛 讘讞爪专讜 讗讜 诇驻谞讬 驻转讞讜 砖讛专讬 专讗讜讬 讛讜讗 诇住诪讜讱 注诇讬讜 讜讗讬谉 讛讚讘专 谞讬讻专 砖诇讻讜谞转 注讘讜讚 讛讜讗 谞注砖讛 讜讚讘专 讝讛 讛讜讗 诪讚讘专讬诐 砖讛讜转专 住讜驻谉 诪砖讜诐 转讞诇转谉 砖讗诐 诇讗 转转讬专 诇讜 讘讻讱 讗祝 讛讜讗 谞诪谞注 诪诇砖讞讜讟 诪驻谞讬 驻住讬讚转 讛注讜专 讜诪"诪 讚讜拽讗 讘砖讞讟 讘讬讜"讟 讗讘诇 讗诐 砖讞讟 诪注专讘 讬讜"讟 讗住讜专 讛讜讗讬诇 讜讛讬讛 讗驻砖专 诇讜 诪讘注专讘 讜讻诪讜 砖讗诪专讜 讘住讜讙讬讗 砖诇 诪砖谞转 转专讬住讬谉 讚讬讜"讟 讗讬谉 讚注专讘 讬讜"讟 诇讗 讜讗注"驻 砖讙讚讜诇讬 讛专讘谞讬诐 驻讬专砖讜 砖诐 注讜专 砖讛讜驻砖讟 诪注专讘 讬讜"讟 诇讗讜 讚讜拽讗 讗诇讗 讻诇 砖砖讞讟 诪讘注专讘 讗注"驻 砖讛讜驻砖讟 讘讬讜"讟 讗住讜专 讗诇讗 砖讗驻砖专 讚讜拽讗 讘砖讛讬讛 砖讛讜转 诪讘注专讘 诇讛驻砖讬讟讜 讜讻谉 谞专讗讛 诇讬:



讝讛讜 讘讬讗讜专 讛诪砖谞讛 讜讛诇讻讛 讻讘讬转 讛诇诇 讜诪讛 砖谞讻谞住 转讞转 诪砖谞讛 讝讜 讘讙诪专讗 讻讱 讛讜讗:



讗注"驻 砖讛讜转专讛 谞转讬谞讛 诇驻谞讬 讛讚讜专住谉 诪诇讬讞转讜 诪"诪 讗住讜专 砖讛诪诇讬讞讛 讘讻诇 讚讘专 砖讬砖 讘讜 转讜专转 注讘讜讚 讻讙讜谉 讚讘专讬诐 砖讗讬谞谉 讗讜讻诇 讻讙讜谉 注讜专讜转 讗讘 诪诇讗讻讛 讛讬讗 诪"诪 讛讬讛 诇讜 讘砖专 诇爪诇讬 诪讜诇讞讜 注诇讬讜 讜拽爪转 诪诇讞 谞讬砖专 注诇讬讜 讜讛讜讗讬诇 讜诪诇讗讻讛 讻诇讗讞专 讬讚 讛讬讗 讛转讬专讜讛 诪砖讜诐 砖诪讞转 讬讜"讟 讜讚讜拽讗 砖诇讗 讬注专讬诐 讜讬专讘讛 讘谞转讬谞转 诪诇讞 诇爪诇讬 注诇 讛讚专讱 砖讗讚诐 谞讜转谉 讘诪诇讬讞转 讘砖专 诇拽讚讬专讛 讗诇讗 讻讚专讱 砖讗讚诐 谞讜转谉 讻诇 讛砖谞讛 讻诇讛 讘诪诇讬讞转 讘砖专 诇爪诇讬 砖讗讬谞讛 注讘讜讚 讙诪讜专 讗诇讗 砖诪讬专讛 砖诇讗 讬驻住讚 讛讗 诪诇讬讞讛 砖讛讬讗 注讬讘讜讚 讙诪讜专 讻讙讜谉 讻注讬谉 拽讚专讛 讗注"驻 砖讛讬讗 讻诇讗讞专 讬讚 诇讗 讛讜转专讛 砖讗讬谉 讻讗谉 诪谞讬注讛 诪砖诪讞转 讬讜"讟 砖讚讬讜 讘砖诪讬专转 讛驻住讚讜 讜讻诇 砖讗驻砖专 诇讛注诪讬讚 讗转 讛讙讝专讛 诇讚讜谉 讬讜"讟 讻砖讘转 注讜砖讬谉:



讬砖 诇诪讚讬谉 诪讻讗谉 砖讛爪诇讬 爪专讬讱 诪诇讬讞讛 讜讗讬谉 讝讛 讛讻专讞 砖诇讗 讚讘专讜 讻讗谉 讗诇讗 讻驻讬 诪谞讛讙 讛注讜诇诐 讗讘诇 诪谉 讛讞讬讜讘 讗讬谉 讘讜 诪诇讬讞讛 砖讞讜诪讜 砖诇 讗砖 砖讜讗讘 讜诪讜爪讬讗 讗转 讛讚诐 讻诪诇讞 讻诪讜 砖讬转讘讗专 讘诪拽讜诪讜:



诪诇讬讞转 爪诇讬 砖讛转专谞讜 注诇 讛注讜专 驻讬专砖讜 讘转诇诪讜讚 讛诪注专讘 讜讗诐 诪诇讞 讞转讬讻讛 讗讞转 诇爪诇讬 注诇 专讗砖 讛注讜专 诪讜诇讞 讗转 讛讗讞专转 讘专讗砖讜 讛讗讞专 讜讗讞专转 讘讗诪爪注讬转讜 讜讻谉 注讚 砖讬诪诇讞 讗转 讻诇讜 讘讚专讱 讝讛 讻诇 讝诪谉 砖讛讜讗 爪专讬讱 诇爪诇讜转 讜谞讜住讞 讚讘专讬讛诐 诪注专讬诐 讜诪讜诇讞 讛讻讗 讜诪讜诇讞 讛讻讗 注讚 讚诪诇讞 诇讻讜诇讬讛:





砖讬讟讛 诪拽讜讘爪转

讝诪谞讬谉 讚诪讬注讻诇 拽讟专讬讬讛讜. 讜讗祝 注诇 讙讘 讚讛转诐 讘驻专拽 讛谞讬讝拽讬谉 讗住讬拽谞讗 讙讘讬 诪爪讬讗讛 讚讻讬住讬谉 诇讗 诪谞转讞讬 讗讛讚讚讬 讛转诐 讛讜讗 讚讞砖讘讬谞谉 诇讬讛 讻讟注谞转 讘专讬讗 诪砖讜诐 讚诇讗 砖讻讬讞 讚诪讬注讻诇 拽讟专讬讬讛讜 讗讘诇 讛讻讗 专讙诇讬诐 讘讚讘专 讚诪讬注讻诇 拽讟专讬讬讛讜 砖讛专讬 讛谞讬讞 诪讗转讬诐 讜诇讗 诪爪讗 讗诇讗 诪谞讛. 讜讛砖转讗 讗转讬讗 砖驻讬专 驻诇讜讙转讬讬讛讜 讚驻诇讬讙讬 讘讻讬住讬谉 诪拽讜砖专讬诐 砖讛谉 讻注讬谉 讻讬住 讗讞讚 讗讬 讞讬讬砖讬谞谉 诇注讻讜诇 拽讟专讬讬讛讜 讗讜 诇讗. 讚讗讬 诇讗 讗诇讗 讘讻讬住 讗讞讚 讚讜拽讗 诇讻讜诇讬 注诇诪讗 驻砖讬讟讗 讚讛讗讬 讗讞专讬谞讗 讛讜讗. 讜讗讬 讘砖谞讬 讻讬住讬谉 砖讗讬谞谉 诪拽讜砖专讬诐 讚讘专讬 讛讻诇 诪谞讛 诪讜谞讞 讜诪谞讛 诪讜讟诇. 讜讻谉 谞诪讬 讘讙讜讝诇讜转 讚讗讬诇讜 讗讬谞谉 拽砖讜专讬谉 驻砖讬讟讗 讚讞讚 讗讝讬诇 诇注诇诪讗.  


专讘讗 讗诪专 讛讻讗 讘砖转讬 拽讬谞讬谉 讝讜 诇诪注诇讛 诪讝讜 注住拽讬谞谉. 驻讬专讜砖 专讘讗 诪砖诪注 诇讬讛 讚讛讻讗 讞讬讚讜砖讗 讗讞专讬谞讗 讗转讗 转谞讗 诇讞讚讜砖讬 诇谉 讜诇讗 转诇讬讗 转专转讬 诪讬诇讬 讘讚祝. 


讗讬转 住驻专讬诐 讚讙专住讬 讜诇讗 诪讬讘注讬讗 拽讗诪专. 讜专砖"讬 讝"诇 诇讗 讙专讬住 诇讬讛 讜讻转讘 讛专讬讟讘"讗 讚讛讚讬谉 注诪讜 诪砖讜诐 讚诇讗 讗诪专讬谞谉 讛讗讬 诇讬砖谞讗 讗诇讗 讛讬讻讗 讚注讘讚讬谞谉 讗讜拽讬诪转讗 诇讚讬拽讜转讗 讚诇讬砖谞讗 讗诪讗讬 谞拽讟 讛讛讜讗 诇讬砖谞讗. 讜讛讻讗 诇讬讻讗 诇诪讬诪专 讛讻讬 讚专讘讗 诪住讘专讗 讚谞驻砖讬讛 讗诪专 讛讻讬 讚拽讬诐 诇讬讛 讚讛讻讬 讚讬谞讗 讜注讘讬讚 爪专讬讻讜转讗 诇诪转谞讬转讬谉 讘讻讬 讛讗讬 讙讜讜谞讗 讜讗驻讬诇讜 讘专讬砖讗 讚讗诪专 专讘讗 讛讜讬 专讘讜转讗. 讜诇住驻专讬诐 讚讙专住讬 诇讬讛 讗讬讻讗 诇诪讬诪专 讚讻讬讜谉 讚专讘讗 讗转讗 诇讗砖诪讜注讬谞谉 讚转谞讗 讚诪转谞讬转讬谉 讛讻讬谉 住讘讬专讗 诇讬讛 谞拽讬讟 诇讬讛 讻讗讬诇讜 讚讬讬拽 诪诪转谞讬转讬谉. 


讜讗诐 讗讬谉 砖诐 讗诇讗 讛谉 讛专讬 讗诇讜 诪讜转专讬诐. 驻讬专讜砖 诇讗讘讬讬 讚诪讜拽讬 诇讬讛 讘讚祝 专讬砖讗 讚拽转谞讬 讘转讜讱 讛拽谉 讻讜' 诪讬讬专讬 砖讬砖 讘转讜讱 讛砖讜讘讱 讬讜谞讬诐 讛专讘讛 诪诇讘讚 讗讜转谉 砖讝讬诪谉. 讜诇专讘讗 讚诪讜拽讬 诪转谞讬转讬谉 讘砖转讬 拽讬谞讬谉 讝讜 诇诪注诇讛 诪讝讜 诪讬讬专讬 讚讗讬谉 讘砖讜讘讱 讗诇讗 讗讜转谉 砖转讬 拽讬谞讬诐 讚讜拽讗. 讛讬讬谞讜 讚拽转谞讬 住讬驻讗 讜讗诐 讗讬谉 砖诐 讗诇讗 讛谉 讻诇讜诪专 拽谉 讗讞讚 砖讝讬诪谉 讚讜拽讗 讜诇讗 砖转讬 拽讬谞讬谉. 讜讗拽砖讬谞谉 讛讬讻讬 讚诪讬 讗讬诇讬诪讗 讘诪驻专讬讞讬谉. 讜讻转讘 诪讜专讬 谞专"讜 讚讜讚讗讬 诇讗 驻专讬讱 诇专讘讗 讚讛讗 讗讬讛讜 诪讜拽讬 诪转谞讬转讬谉 讚诇讬讻讗 讚祝 讚诇讬转讬 讘讬讛 讬讜谞讬诐 讚注诇诪讗 讜住讘讬专讗 诇讬讛 讚诪转谞讬转讬谉 诇讗 诪住讬讬注讗 诇专' 讞谞讬谞讗 讜诇讗 讗诪专讬谞谉 讚专讜讘 讜拽专讜讘 讛诇讱 讗讞专 讛专讜讘. 讛讬诇讻讱 讗驻讬诇讜 诪驻专讬讞讬谉 讗讜 诪讚讚讬谉 讜讗讬讻讗 讬讜谞讬诐 讘转讜讱 讞诪砖讬诐 讗诪讛 讚讬谉 讛讜讗 砖讬讛讬讜 讗诇讜 讬讜谞讬诐 讛谞诪爪讗讬谉 诇驻谞讬 讛拽谉 诪讜转专讬谉 讚专讜讘 讜拽专讜讘 讛诇讱 讗讞专 (讛专讜讘) 讛拽专讜讘 讜讗诇讜 讛谉 砖讝诪谞谉 讘转讜讱 讛拽谉 讗诇讗 砖讬爪讗讜 诇驻谞讬讜. 讚讛讗 专讘讗 讛讜讗 讚驻讬专砖 讟注诪讗 讚诪转谞讬转讬谉 砖讗住专 讘转讜讱 讛拽谉 讜诪爪讗 诇驻谞讬 讛拽谉 诪砖讜诐 讚讗讬讻讗 转专转讬 诇专讬注讜转讗 砖诇讗 诪爪讗谉 讘诪拽讜诪谉 讜注讜讚 砖讘拽谉 讛讗讞专 讛诪讜拽爪讛 诇讗 诪爪讗 讻诇讜诐 讚讻讬讜谉 讚讻讜诇讛讜 谞讬讬讚讬 讜讗讬讻讗 讞讚 讚讗讝讬诇 诇注诇诪讗 诇讗 讗讝诇讬谞谉 讘转专 拽讜专讘讗 讻讜诇讬 讛讗讬. 讚讜讚讗讬 讗讬 诇讗 讗讝讬诇 讞讚 诇注诇诪讗 讗诇讗 砖讝讬诪谉 讛注诇讬讜谞讬诐 讜谞诪爪讗讜 诇驻谞讬 讛拽谉 讜讗讜转谉 砖诇诪讟讛 谞诪爪讗讜 诇驻谞讬 讛拽谉 诇讗 讗诪专讬谞谉 讚诇诪讗 讗讬转讛驻讬讻讜 讜诪住驻拽讗 诇讬转住专讜 讻讜诇讛讜 讗诇讗 讗讝诇讬谞谉 讘转专 拽讜专讘讗 讜讛注诇讬讜谞讬诐 讛诐 砖讬爪讗讜 诇驻谞讬 讛拽谉 讛注诇讬讜谉. 讗讘诇 讻砖讛诇讱 诇讜 讛讗讞讚 诇注讜诇诐 讻讬讜谉 砖讗驻讬诇讜 转讗诪专 砖讛转讞转讜谉 讛诇讱 讜讛注诇讬讜谉 谞砖讗专 讬砖 诇讱 诇讜诪专 讚注诇讬讜谉 谞讬讬讚 讜讬爪讗 诇驻谞讬 讛拽谉 讛讜专注 讻讞讜 讜诇讗 讗讝诇讬谞谉 讘转专 拽讜专讘讗 讚诇讗 讗诪专讬谞谉 转专转讬 讛转讞转讜谉 讛诇讱 诇讜 讜讛注诇讬讜谉 讬爪讗 诇驻谞讬 讛拽谉 讗诇讗 讻讬讜谉 讚注诇 讻专讞讬谉 讻讜诇讛讜 谞讬讬讚讬 讜讛讗讞讚 讛诇讱 讞讬讬砖讬谞谉 讚诇诪讗 注诇讬讜谉 讛诇讱 讜讛转讞转讜谉 讘讗 诇驻谞讬 讛拽谉 讛注诇讬讜谉. 讗讘诇 讻砖讗讬谉 讘砖讜讘讱 讗诇讗 讗讜转讜. 砖讝讬诪谉 讘转讜讱 讛拽谉 讚讛讬讬谞讜 讗讬谉 砖诐 讗诇讗 讛谉 诇驻讬 砖讬讟转讜 讚专讘讗 讗祝 注诇 驻讬 砖诪爪讗讜 诇驻谞讬 讛拽谉 诇讗 讞讬讬砖讬谞谉 诇讛谞讱 讚注诇诪讗 讜讗祝 注诇 讙讘 讚讗讬讻讗 讟讜讘讗 转讜讱 讞诪砖讬诐 讗诪讛 讚专讘讗 转专转讬 讘注讬 讜讻讚驻讬专砖 专砖"讬: 砖诇讗 讘诪拽讜诪讜 讜砖讛讗讞讚 讛诇讱 讘讜讚讗讬. 讛诇讻讱 讛讗 讚驻专讬讱 讘诪讗讬 注住拽讬谞谉 诇讗讘讬讬 讛讜讗 讚驻专讬讱 讚讗讜拽诪讛 讘讚祝 讚谞讬讬诪讬 讘讬讛 讬讜谞讬诐 讚注诇诪讗. 讜讛讗 讚谞诪爪讗 诇驻谞讬 讛拽谉 讗诪讜专讬诐 诪砖讜诐 讚讞讬讬砖讬谞谉 诇讬讜谞讬诐 讚注诇诪讗. 讜讛诇讻讱 砖驻讬专 驻专讬讱 讻讬讜谉 讚讞讬讬砖讬谞谉 诇讬讜谞讬诐 讚注诇诪讗 谞讬讞讜砖 讜诇讬转住专 讜讗驻讬诇讜 诇讬讻讗 讬讜谞讬诐 讘砖讜讘讱 讗诇讗 讛谞讬 讚诪讝讚诪谞讬. 讜讗讜拽诪讛 讘诪讚讚讬谉 讜诇讬讻讗 拽谞讬诐 转讜讱 讞诪砖讬诐 讗诪讛. 讗诇讗 讚拽砖讬讗 诇讬 诇讗讘讬讬 讚讞讬讬砖 诇注诇诪讗 诪讗讬 讗讬谉 砖诐 讚拽讗诪专. 讜讬"诇 讚讛讻讬 拽转谞讬 讚诪讬讬专讬 讘驻谞讬诐 砖讗讬谉 诇讱 诇转诇讜转 讻诇讜诪专 砖讛谉 诇驻谞讬 讛拽谉 讜讗讬谉 讘砖讜讘讱 讗诇讗 讗诇讜 讛诪讝讜诪谞讬诐 讜讻讙讜谉 讚诪讚讚讜 讜诇讬讻讗 拽谉 转讜讱 讞诪讬砖讬诐 讗诪讛. 讜讗讬 谞诪讬 讗诐 讗讬谉 砖诐 讚拽转谞讬 住诪讜讱 诇砖讜讘讱 拽讗诪专 转讜讱 讞诪讬砖讬诐 讗诪讛 讜讻谉 驻讬专砖 专砖"讬 讝"诇. 注讚 讻讗谉 诇砖讜谉 诪讜专讬 谞专"讜: 


诪转谞讬'. 讘讬转 砖诪讗讬 讗讜诪专讬诐 讗讬谉 谞讜讟诇讬谉 讗转 讛注诇讬 诇拽爪讘 注诇讬讜 讘砖专. 驻讬专讜砖 诪砖讜诐 讚诪讬讬讞讚 诇讬讛 诪拽讜诐 讜讛讜讛 诇讬讛 讻诪讜拽爪讛 诪讞诪转 讞住专讜谉 讻讬住 讜讗住讜专 讗驻讬诇讜 诇爪讜专讱 讙讜驻讜 讗讬 谞诪讬 诪砖讜诐 讟讬专讞讗 讜诪讬讞讝讬 讻注讜讘讚讬谉 讚讞讜诇. 讜讘讬转 讛诇诇 砖专讬 诪砖讜诐 讚转讜专转 讻诇讬 注诇讬讜 讗讬 谞诪讬 诪砖讜诐 砖诪讞转 讬讜诐 讟讜讘 讻讚讗诪专讬谞谉 诇注讬诇: 


讙诪' 讜砖讜讬谉 砖讗诐 拽爪讘 注诇讬讜 讘砖专 砖讗住讜专 诇讟诇讟诇讜. 驻讬专讜砖 诪讞诪讛 诇爪诇 砖讗讬谞讜 诇爪讜专讱 讙讜驻讜 讜诇讗 诇爪讜专讱 诪拽讜诪讜. 讗讘诇 讘转讘专讗 讙专诪讬 讚讘专讬 讛讻诇 诪讜转专. 驻讬专讜砖 讗祝 注诇 驻讬 砖讛讜讗 讻诇讬 砖诪诇讗讻转讜 诇讗讬住讜专 讜讛转专 讜诇讗 讗诪专讬谞谉 讚诪讬讬讞讚 诇讬讛 诪拽讜诐. 驻砖讬讟讗 讘注诇讬 转谞谉. 驻讬专讜砖 砖讛讜讗 讻诇讬 砖诪诇讗讻转讜 诇讗讬住讜专 讚讜拽讗 讜诇讗驻讜拽讬 转讘专讗 讙专诪讬. 诪讛讜 讚转讬诪讗 讚讛讜讗 讛讚讬谉 讚讘专 砖诪诇讗讻转讜 诇讗讬住讜专 讜讛转专 拽讗 讗住讬专. 驻讬专讜砖 讗住专讬 讘讬转 砖诪讗讬 讻讙讜谉 转讘专讗 讙专诪讬 拽讗 诪砖诪注 诇谉 讚讚讜拽讗 注诇讬. 讜讻讜诇讛 砖拽诇讗 讜讟专讬讗 诪砖讜诐 讟注诪讗 讚讘讬转 砖诪讗讬 讛讬讗. 讜讗祝 注诇 讙讘 讚诇讬转 讛诇讻转讗 讻讜转讬讬讛讜 讻讚讗讬 讛诐 诇驻专砖 讚讘专讬讛诐. 讜讗"转 讻讬 讗拽砖讬谞谉 驻砖讬讟讗 谞讬诪讗 讚谞拽讟 注诇讬 诇讛讜讚讬注讱 讻讞谉 讚讘讬转 讛诇诇 讚砖专讜. 讜讬"诇 讚讗讬谉 讛讻讬 谞诪讬 讗诇讗 讚谞拽讟 讞讚讗 诪讬谞讬讬讛讜 诪讗讬 讚专讜讬讞讗 讟驻讬. 讜讗"转 讜讚拽讗专讬 诇讛讜 讛讬讻讗 诇讗 住诇讬拽 讗讚注转讬讛 讚诪砖讜诐 讻讞谉 讚讘讬转 讛诇诇 谞拽讟 注诇讬. 讜讬"诇 讚诇讚讬讚讛讜 诇讗 讞砖讬讘 讻讞 讜驻砖讬讟讗 讚讗讬转 诇讛讜 诇诪砖专讬 诇讘讬转 讛诇诇 讗讜 诪砖讜诐 转讜专转 讻诇讬 讗讜 诪砖讜诐 砖诪讞转 讬讜诐 讟讜讘. 
讗讬讻讗 讚讗诪专讬 驻讬专讜砖 讗讬讻讗 讚诪驻专拽讬 诇诪讗讬 讚讗拽砖讬谞谉 驻砖讬讟讗 讜讗讬谞讜 讻砖讗专 讗讬讻讗 讚讗诪专讬 讚转诇诪讜讚讗 讜讛专讬 讛讜讗 讻讗讬诇讜 讗诪专 讗讘讬讬 讗诪专 诇讗 谞爪专讻讛 讗诇讗 诇转讘专讗 讙专诪讬 讞讚转讗. 讻诇讜诪专 讚讗讬诇讜 诪诪转谞讬转讬谉 诇讗 诪诪注讟讬谞谉 讗诇讗 转讘专讗 讙专诪讬 注转讬拽讗 讗讘诇 讞讚转讗 诇讗 讗诇讗 讚讬谞讛 讻注诇讬 讚讞讬讬砖讬谞谉 讚诇诪讗 诪讬诪诇讬讱 讜诇讗 转讘专 讻讬 讛讬讻讬 讚诇讗 诇讬驻拽注. 拽讗 诪砖诪注 诇谉 讗讘讬讬 讚诇讗 讞讬讬砖讬 讘讬转 砖诪讗讬 讗驻讬诇讜 讘讛讗 诇讛诪诇讻讛. 


讻讬讜谉 讚砖讞讟讛 诇转讘讬专讗 拽讬讬诪讗. 讛拽砖讛 讛专讬讟讘"讗 讝"诇 讚讗讻转讬 讗讬讻讗 诇诪讬讞砖 讚诇诪讗 诪讬诪诇讱 讚讞讬讬砖 注诇讛 讻讬 讛讬讻讬 讚诇讗 诇讬驻拽注 讜诪转讘专 讘转讘专讗 讙专诪讗 注转讬拽讗. 讜转讬专抓 讚讛讗 诇讗 砖讻讬讞 讜注讜讚 讻讬讜谉 讚诇讛讗讬 讚诇讬转 诇讬讛 注转讬拽讗 砖专讬 讜谞注砖讛 讻诇讬 砖诪诇讗讻转讜 诇讛讬转专 转讜 诇讗 讞讬讬砖讬谞谉 诇讛讗 讗驻讬诇讜 讘诪讬 砖讬砖 诇讜 转讘专讗 讙专诪讬 注转讬拽讗 讚讗驻讬诇讜 诪讬诪诇讬讱 诪讻诇 诪拽讜诐 诪讬讚讬 讚讞讝讬 诇诪诇讗讻讛 讟诇讟诇. 讜注讜讚 讚讘讻讬 讛讗 诇讗 讞诇拽讜 讞讻诪讬诐 砖讬讛讗 诇讝讛 诪讜转专 讜诇讝讛 讗住讜专. 


诪转谞讬' 讜诇讗 讬讙讘讬讛谞讜 讗诇讗 讗诐 讻谉 讬砖 注诇讬讜 讘砖专. 驻讬专讜砖 讜讗驻讬诇讜 讻讝讬转 诪讟诇讟诇讜 讗讙讘讜. 讜讗"转 讻讬讜谉 讚拽转谞讬 讜诇讗 讬讙讘讬讛谞讜 诇诪讛 诇讬讛 诇诪讬转谞讬 讗讬谉 谞讜转谞讬谉. 讜讬砖 诇讜诪专 讚讛讗 拽讗 诪砖诪注 诇谉 讚讗驻讬诇讜 讘砖注转 讛讛驻砖讟 砖转讜驻住 讘注讜专 讜注诇 讻专讞讜 讬砖 诇讜 诇讛谞讬讞讜 讗驻讬诇讜 讛讻讬 诇讗 讬转谞谞讜 诇驻谞讬 讛讚专住谉 诪驻谞讬 诪专讗讬转 讛注讬谉 砖谞专讗讛 砖诪谞讬讞讜 诇讛转注讘讚 砖诐. 


讜砖讜讬谉 砖诪讜诇讞讬谉 注诇讬讜 讘砖专 诇爪诇讬. 驻讬专讜砖 讗讜专讞讗 讚诪诇转讗 谞拽讟 讗讘诇 爪诇讬 诇讗 讘注讬 诪诇讬讞讛 讻诇诇 讗诇讗 讛讚讞讛 讗诐 讬砖 注诇讬讜 讚诐. 


讛讻讬 讙专住讬谞谉 拽讗 诪砖诪注 诇谉 讚讗驻讬诇讜 诇爪诇讬 讻注讬谉 拽讚专讛 讗住讬专. 讻诇讜诪专 讚爪诇讬 讚拽转谞讬 讘讘专讬讬转讗 讚讜拽讗 爪诇讬 讛专讙讬诇 砖谞讜转谞讬诐 讘讜 诪注讟 诪诇讞 讗讘诇 诪诇讞 诪专讜讘讛 讗住讜专. 讜讬砖 讙讜专住讬谉 讛讗 拽讗 诪砖诪注 诇谉 讚讗驻讬诇讜 诇爪诇讬 讻注讬谉 拽讚专讛 诪讜转专. 讜诇讗 谞讛讬专 砖讗讬谉 讛讙诪专讗 讛讜诇诐 住讜讙讬讗 讝讜. 


砖讜讟讞谉 讘专讜讞. 驻讬专讜砖 讘砖注转 讛讛驻砖讟 砖讛讜讗 转讜驻住讜 讘讬讚讜 讚讗讬 诇讘转专 讛讻讬 讗讬谞诐 讘谞讬 讟诇讟讜诇. 


诪讬诪谞注 讜诇讗 砖讞讬讟 拽讗 诪砖诪注 诇谉. 驻讬专讜砖 讜诇讗 讞讬讬砖讬谞谉 讚诇驻住讬讚讗 讝讜讟讗 讻讬 讛讗讬 诇讗 诪讬诪谞注. 


诪讗讬 砖谞讗 诪谉 讛注讜专 诇驻谞讬 讛讚专住谉. 驻讬专讜砖 砖讛转讬专讜 讗诇讬讘讗 讚讘讬转 讛诇诇 诇讬转谞讜 诇驻谞讬 讛讚专住谉 讻讬 讛讬讻讬 讚诇讗 诇讬诪谞注 诪砖诪讞转 讬讜诐 讟讜讘. 讜讛讻讗 谞诪讬 诇讬砖转专讬 诇诪砖讟讞 讞诇讘讬诐 讻专讘讬 讬讛讜砖注 诪讛讗讬 讟注诪讗. 讗诪专 诇讱 讛转诐 诇讗 诪讜讻讞讗 诪诇转讗 讛讻讗 诪讜讻讞讗 诪诇转讗. 驻讬专讜砖 讘砖讟讬讞转 讞诇讘讬诐 砖讗讬谉 讘讛诐 爪讜专讱 讬讜诐 讟讜讘 讻诇诇 讗转讜 诇诪讬诪专 讚砖专讬 讻讬 讛讬讻讬 讚诇讗 诇讬住专讞. 讜讗诪专 讛专砖讘"讗 讝"诇 讚诪讛讗讬 诇讬砖谞讗 讗驻砖专 诇讛转讬专 诪诇讬讞转 讘砖专 诇爪诇讬 注诇 讙讘讬 讞诇讘讬诐 讚诪讬诪专 讗诪专讬 讚诇讗讜 诪砖讜诐 讞诇讘讬诐 讛讜讗 讗诇讗 讗转专诪讜讬讬 讗转专诪讬 讚诪诇讞 诇讬讛 诇讘砖专讗 讛讻讗 讻讬 讛讬讻讬 讚讗诪专讬谞谉 讘注讜专 诇讻诇 注讜诇诐. 讜诪讜专讬 谞专"讜 讗住专 讗驻讬诇讜 诪诇讬讞讛 讻诇 讚讛讜 讜讗驻讬诇讜 诇爪诇讬 注诇 讙讘讬 讞诇讘讬诐 诪砖讜诐 讚诇讗 讚诪讬 诇注讜专. 讚讘注讜专 讗诪专讬谞谉 诪转专诪讬 诪诇转讗 诪砖讜诐 讚诇讗 讗住专 诇讬讛 诇讘砖专. 讗讘诇 讞诇讘讬诐 讻讬讜谉 讚诪讘讚诇 讘讚讬诇讬 讗讬谞砖讬 诇讗 诪诇讞 注诇讬讬讛讜 诪砖讜诐 讚讗住专讬 诇讬讛 诇讘砖专 讜讜讚讗讬 讻讬 诪诇讞 注诇讬讬讛讜 诪讜讻讞讗 诪诇转讗 讚诪砖讜诐 注讘讜讚 讛讞诇讘讬诐 拽讗 注讘讬讚. 讜诇讬 谞专讗讛 讚砖讗谞讬 注讜专 砖讬砖 诇讜 转讬拽讜谉 讙讚讜诇 讜注讘讜讚 讬驻讛 诪诪诇讬讞讛 讘谞转讬谞转讜 诇驻谞讬 讛讚专住谉 讜讛诇讻讱 诇讗 诪讜讻讞讗 诪诇转讗. 讗讘诇 讞诇讘讬诐 讚注讘讜讚 讬驻讛 砖诇讛谉 讗讬谞讜 讗诇讗 诪诇讬讞讛 诪讜讻讞讗 诪诇转讗:





诪讛专砖"讗 - 讞讬讚讜砖讬 讛诇讻讜转

砖诐 讗诪专 讗讘讬讬 讘讚祝 转讬诪讛 讚诇讗 讗诪专 讗专讬砖讗 诇注讬诇 诪转讜住' 讬砖谞讬诐:


砖诐 讛"讚 讗讬诇讬诪讗 讘诪驻讜专讞讬谉 讻讜' 诇砖讜谉 讛专"谉 讗讘诇 讘诪驻讜专讞讬谉 讗驻讬' 驻专讬讞讛 诪讜注讟转 讻讜' 讚讘诪驻讜专讞讬谉 诪诪砖 讗"谞 讚讛谞讱 谞讬谞讛讜 讗住讜专讬谉 诪砖讜诐 爪讬讚讛 讻讚讗讬转讗 驻专拽 讗讬谉 爪讚讬谉 讜讻"讛 讘转讜住驻讜转 讬砖谞讬诐:


驻专砖"讬 讘讚"讛 诇讗 讞讬讬砖讬谞谉 诇讗诪诇讜讻讬 讘转诪讬讛 讜驻专讬讱 诇讗讘讬讬 注讻"诇 讜专爪讛 诇讜诪专 讚讗讬谉 讝讛 诪讞讜讘专 诇诪注诇讛 讜讗住讜拽讬 诪讬诇转讗 讚诪"讚 诪诪诇讱 讜诇讗 转讘专 拽诪"诇 讚讘"砖 诇讗 讞讬讬砖讬 诇讗诪诇讜讻讬 讗诇讗 砖讛讜讗 诪讞讜讘专 诇诪讟讛 讘诇砖讜谉 讘转诪讬讛 诇讗拽砖讜讬讬 [讗讗讘讬讬] 讜拽"诇:





诪讛专"诐

讘讙诪' 诇注讜诇诐 讚讗讬讻讗 拽谉 讘转讜讱 讞诪砖讬诐 讗诪讛 讜讻讙讜谉 讚拽讬讬诪讬 讘拽专谉 讝讜讬转 诪讛讜 讚转讬诪讗 讗讚讚讜讬讬 讗讚讚讜 讜讻讜' 诇讬砖谞讗 讚诪讛讜 讚转讬诪讗 讜拽诪"诇 诇讗 诪转讬讬砖讘 砖驻讬专 讘诪拽讜诐 讝讛 讜诪谉 讛专讗讜讬 讛讬讛 诇讙专讜住 诪讗讬 讗诪专转 讗讚讚讜讬讬 讗讚讚讜 讻诇 讛讬讻讗 讚诪讚讚讛 讜讛讚专 讞讝讬 讜讻讜' 讜拽"诇:


砖诐 讜诪"砖 诪注讜专 诇驻谞讬 讛讚讜专住谉 讛转诐 诇讗 诪讜讻讞讗 诪讬诇转讗 讜讻讜' 讜讛讗 讚讛转讬专讜 住讬诇讜拽 转专讬住讬谉 诪砖讜诐 讚讛转诐 诇讬讻讗 诇诪讙讝专 诪讬讚讬 讗讘诇 讛讻讗 讙讘讬 讞诇讘讬诐 讜注讜专 讗讬讻讗 诇诪讙讝专 讗讬 砖专讬' 诇讛讜 诇诪砖讟讞讬谞讛讜 讗转讬 谞诪讬 诇诪诪诇讞讬谞讛讜 讚讛讜讬 讗讬住讜专 讚注讬讘讜讚 讜诇讻讱 爪专讬讱 诇讛讗讬 讟注诪讗 讚诇讗 诪讜讻讞讗 诪讬诇转讗 讜拽"诇:





讞讻诪转 砖诇诪讛

专砖"讬 讘讚"讛 讘拽专谉 讝讜讬转 讻讜' 讜拽谉 讝讛 砖讝诪谉 讻讜' 讻爪"诇. 讜谞"讘 爪讜专讛 讝讜:


* 讘讚"讛 讗"讚 讻讜' 讜讚"讛 诪讜转专 讗诇讗 讻讜' 讛讚"讗:





诪讛专"诐 砖讬祝

讙诪专讗 诇讬诪讗 诪住讬讬注 诇讬' 诇专"讞 讻讜'. 诇讻讗讜专讛 讻讗谉 讜诇注讬诇 讬"诇 讚诇诪讗 诇注讜诇诐 专讜讘 讜拽专讜讘 砖讜讬谉 讜讗讝诇讬谞谉 诇注讜诇诐 讗讞专 爪讚 讛讗讬住讜专 [讘讚讗讜专讬讬转讗. 讜讛讻讗 诪砖讜诐 讚住驻拽 诪讜讻谉 诇讛讞诪讬专] 讚诇讗 讻专"讞 砖讗诪专 诇注讜诇诐 讛诇讱 讗讞专 讛专讜讘 讘讬谉 诇拽讜诇讗 讜讘讬谉 诇讞讜诪专讗 讻诪"砖 专砖"讬 诇注讬诇:


讙诪' 讗诪专 讗讘讬讬 讘讚祝. 讘转"讬 转讬诪讛 讗诪讗讬 诇讗 讗诪专 讗讘讬讬 讻谉 诇注讬诇. 讜讻讘专 讻转讘转讬 诇注讬诇 讛谞专讗讛 诇讬 讜讘讝讜诇转 讝讛 讗驻砖专 诇讜诪专 讻讬讜谉 讚诪专讬砖讗 诇讗 讛讜讬 住讬讜注 诇专"讞 讘诇讗 转讬专讜抓 砖诇 专讘讛 诇注讬诇 讻讙讜谉 砖讝讬诪谉 砖讞讜专讬诐 讜诇讘谞讬诐 讻讜' 讗讬转讛驻讜讻讬 讗讬转讛驻讱 讻讜' 讜讗驻砖专 讛讜"诇 诇讗讘讬讬 转讬专讜抓 讗讞专 注诇 拽讜砖讬转 驻砖讬讟讗. 讜讻谉 爪"诇 诇专讘讗 讚诪转专抓 讘讘' 拽谞讬诐 讜驻讬专砖"讬 讘讚"讛 专讘讗 讛讗 诇讗 讗讬爪讟专讬讱 诇讗砖诪注讬谞谉. 讗诇讗 讻讜' 讜驻讬专讜砖 (砖驻讬专) [讚讛讜讬] 驻砖讬讟讗 讻讬讜谉 讚讘讚祝 讛讜"诇 专讜讘 讜拽专讜讘 讜讚讗讬 讛讜诇讱 讗讞专讬讛诐 讗诇讗 诇讗 讗讬讬专讬 讘讚祝 讜讗"讻 爪"诇 讚讘专讬砖讗 讛讬' 诇讜 转讬专讜抓 讗讞专 注诇 拽讜砖讬转 驻砖讬讟讗 [讜诇讗 诪讜拽诪讬 讘讚祝] 讜诇讗 谞讬讞讗 (诇讬') [诇讬] 诇驻专砖 [讚驻讬专讜砖] 讛讗 诇讗 讗讬爪讟专讬讱 [讛讬讬谞讜] 讻讬讜谉 讚讻讘专 讗砖诪注讬谞谉 讘专讬砖讗 讛讱 讚讘讚祝:


讙诪' 讗讬诇讬诪讗 讘诪驻讜专讞讬谉. 驻讬专讜砖 驻专讬讞讛 诪讜注讟转 讜讻谉 讛讜讗 讘专"谉 讚讗诇"讻 讗住讜专 诪砖讜诐 爪讬讚讛 讜讻诪"砖 讛转讜住' 诇注讬诇 (讘讬爪讛 讚祝 讟') 讘讚"讛 讗讬谉 诪讜诇讬讻讬谉 讚诪讬讬专讬 讘拽讟谞讬诐 砖诇讗 驻专讞讜 讜讻"讻 专砖"讗. 讜诪讬讛讜 讗讬谉 爪讜专讱 诇讝讛 讚讗讬讬专讬 讘谞讟诇 诪诪讬 砖诇拽讞讜 讻讘专 砖讗讬谞诐 诪讞讜住专讬谉 爪讬讚讛 专拽 诪砖讜诐 讗讬住讜专 讛讻谞讛 谞讙注讜 讘讛 诇讗驻讜拽讬 诇注讬诇 讚拽讗诪专 讗讬谉 诪讜诇讬讻讬谉 住讜诇诐 诪砖讜讘讱 诇砖讜讘讱 [讛]:


讙诪' 讗诪专 讗讘讬讬 诪讞诇讜拽转 讘注诇讬 讜讻讜' 诪讛讜 讚转讬诪讗 讻讜'. 诇讻讗讜专讛 拽砖讛 住讜祝 住讜祝 诪讛讬讻讗 转讬转讬 砖讬讛讬' 转讘专讗 讙专诪讗 讗住讜专 诇驻讬 诪"砖 讛转讜住' 转讬诪讛 讛讗 爪专讬讱 诇讙讜驻讛 讜讻讜' 讜转讬专爪讜 讘诪讜拽爪讛 砖讬砖 讘讜 讞住专讜谉 讻讬住 讜讗"讻 转讘专讗 讙专诪讗 诪讛讬讻讗 转讬转讬 讗住讜专 讚诪讬讜讞讚 诇拽爪讘 讘砖专 讜讗祝 讝讜诇转 驻讬专讜砖 讛转讜住' 拽砖讛 诪讗讬 讗讬住讜专讗 讘转讘专讗 讙专诪讗 讜讗祝 诇驻讬专讜砖 讛讗砖专"讬 [讚驻讬专砖 注诇 讜砖讜讬谉 砖讗诐 拽讬爪讘 讚讗住讜专 讚诪讬讬专讬] 诪讞诪讛 诇爪诇 诪"诪 讛讗 讚转讘专讗 讙专诪讗 驻讬专讜砖讜 讘讛讗 诇讗 驻诇讬讙讬 讘"砖 讚诪讜转专 诇拽爪讘 注诇讬讜 讘砖专 [讚拽讗讬 讗诪讞诇讜拽转] 讜讝讛 驻砖讬讟讗 讜爪"诇 讚讛"拽 诪"讚 讗驻讬诇讜 转讘专讗 讙专诪讗 讜驻诇讜讙转讬讬讛讜 讛讜讗 讗诐 讗住讜专 诪砖讜诐 讟讬专讞讗 讜注讜讘讚讗 讚讞讜诇 讗注"驻 砖诪讬讜讞讚 诇讻讱 诪"诪 讗住讜专 诇讟诇讟诇讜 拽诪"诇 讚讚讜拽讗 讘注诇讬 讚诪诇讗讻转讜 诇讗讬住讜专 讜诪讜拽爪讛 诪讞诪转 讞住专讜谉 讻讬住 驻诇讬讙讬 [讜]:


讙诪' 讜讘"砖 诇讗 讞讬讬砖 诇讗讬诪诇讜讻讬 讜驻讬' 专砖"讬 讘转诪讬讛 讜驻专讬讱 诇讗讘讬讬. 专"诇 诇讗 诪讞讜讘专 诇砖诇 诪注诇讛 诇住讬讜诪讗 讚诪诇转讗 [讚讗讘讬讬 讚拽诪"诇 讚诇讗 讞讬讬砖 讘"砖 诇讗讬诪诇讜讻讬]. 讜讛讗 讚诇讗 诪拽砖讛 诪诪转谞讬' 讚诇讗 讬讟讜诇 讗讗"讻 谞注谞注 讚砖诪注讬' 讚讞讬讬讬砖讬 讘"砖 诇讗讬诪诇讜讻讬 砖讗谞讬 讛转诐 讚讘专讬讻讛 讛专讗砖讜谞讛 讚讞讬讬住 注诇讬讛 讟驻讬 讜讛讗 专讗讬讛 讚讘讘专讬讻讛 砖谞讬讛 诪讜讚讬诐. 讜讛讗 讚砖诪注讬谞谉 诇专讘 讬讜住祝 讗诇讬讘讗 讚讘"砖 讚诇讗 讞讬讬砖讬谞谉 诇讗讬诪诇讜讻讬 讜砖诪讞转 讬讜"讟 注讚讬驻讗 砖讗谞讬 讛转诐 讚讛讜讬 讗讬诪诇讜讻讬 砖诇讗 诇砖讞讜讟 讻诇诇 讘讛讗 讜讚讗讬 诇讗 讞讬讬砖讬谞谉 讗讘诇 诪讘讛诪讛 诇讘讛诪讛 讞讬讬砖讬谞谉:


讘专砖"讬 讘讚"讛 讜诇讗 诪讬讘注讬讗 拽讗诪专 诇讗 讙专住讬谞谉 讗诇讗 讛"讙 讜诇讗 诪讘注讬讗 注讬讬谉 讘诪讗讜专 讚讙专讬住 诇讬' 讜讛讜讗 讚讜讞拽 讘注讬谞讬 讚诪讗讬 驻住拽讗 讚讛拽谉 讛转讞转讜谞讛 驻谞讬诪讛 讜讛注诇讬讜谞讛 讞讬爪讜谞讛:





专砖"砖

[专砖"讬 讚"讛 讗"讚 讗诪专 讗讘讬讬 砖谞讬 讗讘讬讬 讙讜驻讬讛 讛讻讬 诇"谞 讻讜'. 讻爪"诇] :





讘谉 讬讛讜讬讚注

诇值讬诪指讗 诪职住址讬旨值注址 诇值讬讛旨 诇职专址讘旨执讬 讞植谞执讬谞指讗, 讚旨职讗指诪址专 专址讘旨执讬 讞植谞执讬谞指讗: 专止讘 讜职拽指专讜止讘 - 讛址诇旨值讱职 讗址讞址专 讛指专止讘. 讻转讘 讛专讘 讛诪讞讘专 砖诪谉 讛讟讜讘 注诇 讘讬爪讛 砖砖诪注 诪注讟"专 讛专讛"讙 诪讜专 讝拽讬谞讬 专讘讬谞讜 诪砖讛 讞讬讬诐 讝诇讛"讛 砖讛讬讛 诪拽砖讛 讚诪讗讬 住讬讬注转讗 诇专讘讬 讞谞讬谞讗 讚砖讗谞讬 讛讻讗 讚讗讬讻讗 拽专讜讘 讚讗讬住讜专讗 诪讚拽转谞讬 讘住讬驻讗 讜讗诐 讗讬谉 砖诐 讗诇讗 讛诐 讛专讬 讗诇讜 诪讜转专讬诐 砖诪注 诪讬谞讛 讚讘专讬砖讗 诪讬讬专讬 讚讗讬讻讗 拽谞讬诐 住诪讜讻讬诐 砖讗讬谞诐 诪讝讜诪谞讬诐 注讚 讻讗谉 讚讘专讬讜 讝爪讜拽"诇.
讜谞专讗讛 诇讬 讘住"讚 诇转专抓 讚住诇拽讗 讚注转讱 讚住转诪讗 讚讛砖"住 讚讗讜专讞讗 讚诪诇转讗 讘拽谉 砖讬砖 讘讜 注讜驻讜转 砖讬砖 注讜驻讜转 谞讞 诇讛诐 诇讬砖讘 讘转讜讱 讛拽谉 讘驻谞讬诐 讜讬砖 注讜驻讜转 讚谞讞 诇讛诐 诇讬砖讘 诇驻谞讬 讛拽谉 讚讛讬讬谞讜 讗爪诇 讛驻转讞 诇讛讬讜转 拽专讜讘讬诐 诇讗讜讬专 讜诇讻谉 讜讚讗讬 讝讛 讛讘讗 诇讛讝诪讬谉 讘注专讘 讬讜诐 讟讜讘 注讜驻讜转 讻讚讬 诇讬讟诇诐 讘讬讜诐 讟讜讘 诇讗 讬讝诪讬谉 讗讜转诐 砖讛诐 讘转讜讱 讛拽谉 讘驻谞讬诐 讜讬砖讗专讜 讗讜转诐 砖诇驻谞讬 讛拽谉 诪讜拽爪讬诐 讚讗讬讱 讬讘讗 讘讬讜诐 讟讜讘 讜讬注讘讬专 讬讚讬讜 注诇 讛诪讜拽爪讬谉 砖驻讜讙注 讘讛诐 转讞诇讛 讻讚讬 诇讬讟讜诇 讛诪讝讜诪谞讬诐 砖讘驻谞讬诐 讻讬 讗讬 讗驻砖专 砖诇讗 讬讻砖诇 讘讝讛 砖讬讝讬讝诐 诇讗讜转诐 讛诪讜拽爪讬诐 讻砖诪讜砖讬讟 讬讚讬讜 诇讬讟讜诇 讛诪讝讜诪谞讬诐 诪讘驻谞讬诐, 注诇 讻谉 讜讚讗讬 讗诐 讬专爪讛 诇讛讝诪讬谉 讗讜转诐 砖讘转讜讱 讛拽谉 讘驻谞讬诐 诪讜讻专讞 砖讬讝诪讬谉 讙诐 诇讗讜转诐 讛砖讜讻谞讬诐 讜讬讜砖讘讬谉 诇驻谞讬 讛拽谉 砖讛诐 讞讬爪讜谞讬诐 讻讚讬 砖诇讗 讬讛讬讜 诪讜拽爪讬诐 讗诇讗 讬讛讬讜 讛讻诇 诪讜讻谞讬诐 讜诪讝讜诪谞讬诐 讜讗讝 驻讜砖讟 讬讚讬讜 诇驻谞讬诐 诇讬讟讜诇 讻专爪讜谞讜 讜讙诐 讗讬谉 讞砖砖 砖诪讗 讬转注专讘讜 讝讛 讘讝讛 讻讬讜谉 讚讻讜诇诐 诪讝讜诪谞讬诐.
讜诇讻谉 住转诪讗 讚讛砖"住 诪注讬拽专讗 住诇拽讗 讚注转讱 讚诪讛 砖讗诪专 讘诪砖谞讛 讝诪谉 讘转讜讱 讛拽谉 讜诪爪讗 诇驻谞讬 讛拽谉 讗讬讬专讬 砖讬砖 注讜驻讜转 诇驻谞讬 讛拽谉 讜讬砖 转讜讱 讛拽谉 讻讬 讻谉 讛讚专讱 讘专讜讘讗 讚拽谞讬诐 讜诪讜讻专讞 诇讜诪专 砖讛讜讗 讝诪谉 诇讗讜转诐 讚诇驻谞讬 讛拽谉 讙诐 讻谉 诪讟注诐 讛讗诪讜专 讻讚讬 砖诇讗 讬讻砖诇 诇诪讞专 讘讛讝讝转 讛诪讜拽爪讬谉 砖驻讜讙注 讘讛诐 转讞诇讛 讜讙诐 讻讚讬 砖诇讗 讬转注专讘讜 讝讛 讘讝讛 讜讗祝 注诇 讙讘 讚讘诪砖谞讛 诇讗 驻讬专砖 讜讗诪专 砖讝诪谉 讙诐 诇驻谞讬 讛拽谉 诪讻诇 诪拽讜诐 讛讚讘专 诪驻讜专砖 诪注爪诪讜 讻讬 讻讬讜谉 讚拽讗诪专 讝诪谉 讘转讜讱 讛拽谉 诪讜讻专讞 诇讜诪专 砖讙诐 讗讜转诐 讚诇驻谞讬 讛拽谉 讝讬诪谉 讗讜转诐 讜注诇 讻谉 讬砖 诇讜诪专 讚转谞讗 讚讬讚谉 讛讻讬 拽讗诪专 讻讙讜谉 砖讛讬讛 砖诇砖讛 注讜驻讜转 诇驻谞讬 讛拽谉 住诪讜讱 诇驻转讞 讜讛讬讛 注讜讚 砖诇砖讛 讘转讜讱 讛拽谉 讘驻谞讬诐 讜讘讗 讛讜讗 讘注专讘 讬讜诐 讟讜讘 讜讝诪谉 讗转 讛砖诇砖讛 砖诇驻谞讬 讛拽谉 讜讛砖诇砖讛 砖讘转讜讱 讛拽谉 诪讟注诐 讛讗诪讜专 讜诇诪讞专 讘讬讜诐 讟讜讘 诪爪讗 讗转 讛砖诇砖讛 砖讝诪谉 讘转讜讱 讛谞讛 讛谞诐 诇驻谞讬 讛拽谉 砖诪爪讗 诇驻谞讬 讛拽谉 砖砖讛 注讜驻讜转 讛专讬 讗诇讜 讗住讜专讬诐 讚诇讗 讗诪专讬谞谉 讗诇讜 讛砖诇砖讛 讛谞讜住驻讬诐 诇驻谞讬 讛拽谉 讘讗讜 诪诪拽讜诐 拽专讜讘 砖讛诐 讗诇讜 砖讛讬讜 讘驻谞讬诐 讘转讜讱 讛拽谉 讗诇讗 讗诪专讬谞谉 讗诇讜 讛砖诇砖讛 讛谞讜住驻讬诐 诇驻谞讬 讛拽谉 讗转讜 诪专讜讘讗 讚注诇诪讗 讜讗诇讜 讛诐 诪讜拽爪讬诐 讜讻讬讜谉 讚谞转注专讘讜 讘砖诇砖讛 讛诪讝讜诪谞讬诐 诪讗转诪讜诇 诇驻谞讬 讛拽谉 谞讗住专讜 讻讜诇诐 讜讗讜转诐 讛砖诇砖讛 砖讝讬诪谉 讗转诪讜诇 讘转讜讱 讛拽谉 讗讝诇讜 诇注诇诪讗 讜诇讛讻讬 拽讗诪专 讗诐 讗讬谉 砖诐 讗诇讗 讛诐 驻讬专讜砖 讻砖讘讗 讘讬讜诐 讟讜讘 诇讬讟讜诇 诇讗 诪爪讗 讛拽谉 讗诇讗 讛诐 讻诇讜诪专 讛诐 砖讛讬讜 诪讝讜诪谞讬诐 砖诐 诪讗转诪讜诇 砖诇讗 诪爪讗 讗诇讗 专拽 砖诇砖讛 诇驻谞讬 讛拽谉 讜诇讗 讬讜住讬祝 注诇讬讛诐 讻诇讜诐 讛专讬 讗诇讜 诪讜转专讬诐 讻讬 讘讝讛 诇讗 谞注砖讛 砖讬谞讜讬 讘诇驻谞讬 讛拽谉 讻讬 讻诪讜 诪住驻专诐 讗转诪讜诇 讘注转 讛讛讝诪谞讛 讻谉 谞诪爪讗讜 注转讛 讘讬讜诐 讟讜讘 讜诇讻谉 诇讗 讞讬讬砖讬谞谉 诇讜诪专 讚讻诪讜 讗讜转诐 讛砖诇砖讛 砖讝讬诪谉 讘转讜讱 讛讙谉 驻专讞讜 讜讗讝诇讜 诇注诇诪讗 讻谉 讗讜转诐 讛砖诇砖讛 砖讝讬诪谉 诇驻谞讬 讛拽谉 驻专讞讜 注诪讛诐 讜讗讝诇讜 讜讗诇讜 讛砖诇砖讛 砖诪爪讗 讛讬讜诐 诇驻谞讬 讛拽谉 讗转讜 诪注诇诪讗 讗诇讗 讗诪专讬谞谉 讻讬讜谉 讚诇驻谞讬 讛拽谉 诇讗 诪爪讬谞讜 讛讬讜诐 砖讬谞讜讬 诪注转 讛讛讝诪谞讛 讚讗转诪讜诇 讗诪专讬谞谉 讗诇讜 讛谞诪爪讗讬诐 注转讛 讛谉 讛谉 砖讛讜讝诪谞讜 诪注专讘 讬讜诐 讟讜讘.
讜诇讻谉 注诇 讛爪注讛 讝讜 拽讗诪专 讛砖"住 诇讬诪讗 诪住讬讬注 诇讬讛 诇专讘讬 讞谞讬谞讗 讜讛砖讬讘 讘讚祝, 专讜爪讛 诇讜诪专 讗讬谉 讛讻专讞 诇驻专砖 讚讘专讬 讛转谞讗 讚讗讬讬专讬 讘诪爪讬讗讜转 讝讜 讜讛爪注讛 讝讜 讻讚讬 诇诪讬讚拽 诪讬谞讛 专讜讘 讜拽专讜讘 讛诇讱 讛专讜讘 讚讗讬讻讗 诇诪讬诪专 讚讗讬讬专讬 砖讬砖 讚祝 讬讜爪讗 讜讘讜诇讟 讞讜抓 诇拽谉 转讞转 讛讗讜讬专 讜讛讚专讱 讛讜讗 讚讗转讜 转诪讬讚 注讜驻讜转 讚注诇诪讗 讜讞讜谞讬诐 注诇 讝讛 讛讚祝 讜诇讻谉 讗诐 讘注专讘 讬讜诐 讟讜讘 诇讗 讛讬讛 注讜驻讜转 诇驻谞讬 讛拽谉 讻诇诇 讻讬 讗诐 讛讬讛 砖诇砖 讗讜 讗专讘注 注讜驻讜转 讘转讜讱 讛拽谉 讘驻谞讬诐 讜诇诪讞专 诪住驻专 注讜驻讜转 讗诇讜 砖讛讝诪讬谉 讘驻谞讬诐 诪爪讗诐 诇驻谞讬 讛拽谉 砖讛讜讗 住诪讜讱 诇驻转讞 讜诇讗 诪爪讗 讘转讜讱 讛拽谉 讻诇讜诐 诇讛讻讬 讛诐 讗住讜专讬诐 诪砖讜诐 讚讗讬讻讗 讚祝 讛讘讜诇讟 讞讜抓 砖注诇讬讜 诪爪讜讬诐 转诪讬讚 注讜驻讜转 诪讜拽爪讬诐 讜讛讜讗 拽专讜讘 诇诪拽讜诐 讝讛 讚诇驻谞讬 讛拽谉 砖讛讜讗 住诪讜讱 诇驻转讞 砖讬诪爪讗讜 讘讜 讛注讜驻讜转 讛讬讜诐 讜讛专讬 讻讗谉 拽专讜讘 讚讗讬住讜专讗 讜注讜讚 讗讬讻讗 诇诪转诇讬 讘专讜讘 讚讗讬住讜专讗 砖讛诐 注讜驻讜转 讚注诇诪讗 诪诇讘讚 讗讜转诐 砖注诇 讛讚祝 诇讛讻讬 讗住专讬谞谉 注讜驻讜转 讗诇讜 讛谞诪爪讗讬诐 讛讬讜诐 诇驻谞讬 讛拽谉 讚讗诪专讬谞谉 讗转讜 诪注诇诪讗 砖讛讜讗 专讜讘讗 讗转讜 诪谉 讛讚祝 砖讛讜讗 拽专讜讘 讚讗讬住讜专讗 讜诇讗 转诇讬谞谉 讚讗转讜 诪转讜讱 讛拽谉 砖讛讜讗 诪拽讜诐 拽专讜讘 讚讛讬转专讗 讜诇讻谉 讻讬讜谉 讚讗驻砖专 诇讜诪专 讚诪转谞讬转讬谉 讗讬讬专讬 讘诪爪讬讗讜转 讝讜 讚讗讬讻讗 讚祝 砖讛讜讗 拽专讜讘 讚讗讬住讜专讗 诇讬讻讗 住讬讬注转讗 诇专讘讬 讞谞讬谞讗 诪讛讻讗, 讜讛讜讗 讛讚讬谉 讚讛讜讛 诪爪讬 诇注砖讜转 讛诪爪讬讗讜转 砖诇 拽专讜讘 讚讗讬住讜专讗 讻讙讜谉 讚讗讬讻讗 拽谉 讗讞专 砖讗讬谞讜 诪讝讜诪谉 住诪讜讱 诇讗讜转讜 拽谉 讛诪讝讜诪谉 讗诇讗 讻讬讜谉 讚讘讗诪转 诪转谞讬转讬谉 住转诪讗 谞拽讬讟 讜诇讗 拽讗诪专 讚讗讬讻讗 拽谉 讗讞专 砖讗讬谞讜 诪讝讜诪谉 谞讬讞讗 诇讬讛 诇注砖讜转 讛诪爪讬讗讜转 讚讗讬讬专讬 讘讚祝 讗祝 注诇 讙讘 讚讙诐 讝讛 诇讗 谞转驻专砖 讘诪砖谞讛 诪砖讜诐 讚专讜讘 讛拽谞讬诐 讗讬转 诇讛讜 讚祝 讜诇讻谉 讻讬讜谉 讚讗诪专 讛转谞讗 讝讬诪谉 讘转讜讱 讛拽谉 诪驻专砖讬谞谉 诇讛 讚讗讬讻讗 讚祝 讘讜诇讟 讚住转诪讬讬讛讜 讚拽谞讬诐 讛讻讬 讛讜讬.
讜讻谉 专讘讗 注砖讛 诪爪讬讗讜转 讗讞专转 诇拽专讜讘 讚讗讬住讜专讗 讻讙讜谉 讚讗讬讻讗 砖转讬 拽讬谞讬谉 讝讜 诇诪注诇讛 诪讝讜 讜讗祝 注诇 讙讘 讚讝讛 讛讙讜讜谞讗 诇讗 谞转驻专砖 讘诪砖谞讛 讻讬 讛转谞讗 谞拽讬讟 拽谉 讗讞讚 注诐 讻诇 讝讛 注砖讛 专讘讗 诪爪讬讗讜转 讻讬 讚专讱 讚讞讜讬讬讗 讛讜讗 讝讛 诇讜诪专 诇讬转 诇讱 诇诪讬诪专 讚讗讬讻讗 住讬讜注讗 诇专讘讬 讞谞讬谞讗 诪讛讗讬 诪转谞讬转讬谉 讻讬讜谉 讚讗驻砖专 诇驻专砖讛 讚讗讬讬专讬 讘讻讛谉 讙讚讜诇 讻讬 讙诐 住转诪讗 讚讛砖"住 注砖讛 诪爪讬讗讜转 讜讛爪注讛 讘讚讘专 讛转谞讗 砖诇讗 谞转驻专砖 讘诪砖谞讛 讗讱 讗诪专 讘诇砖讜谉 住驻拽 诇讬诪讗 诪住讬讬注 诇讬讛 诇专讘讬 讞谞讬谞讗 讗诐 讗驻砖专 砖专讘讬 讞谞讬谞讗 讬驻专砖 讚讘专讬 讛转谞讗 讘讗讜驻谉 砖讬讛讬讛 诇讜 住讬注转讗 诪讚讘专讬讜 讜讛砖讬讘 诇讜 讗讘讬讬 讛讗 讗讬讻讗 诇驻专讜砖讬 讚讘专讬 讛转谞讗 讘讗讜驻谉 讝讛 讚诇讬讻讗 住讬讬注转讗 诪讬谞讬讛 诇专讘讬 讞谞讬谞讗 讜讻谉 讛砖讬讘 专讘讗.



讛指讻指讗 诪址讗讬 讗执讬讻旨指讗 诇职诪值讬诪指专? 诪职诪旨址诇旨址讱职 讜职诇指讗 转旨职讘址专? 讻旨值讬讜指谉 讚旨职砖讈址讞植讟指讛旨 - 诇址转旨职讘执讬专指讗 拽址讬旨指诪指讗!. 讛拽砖讛 讛爪诇"讞 讝"诇 诪讘讜讗专 讻讗谉 讚讘讬转 砖诪讗讬 讞讬讬砖讬 诇讗诪诇讜讻讬, 讜拽砖讛 讚诇注讬诇 讚祝 讟' 讘住讜讙讬讗 讚住讜诇诐 诇诪讛 诇讗 讗诪专 讟注诪讗 讚讘讬转 砖诪讗讬 讚讬诇诪讗 诪诪诇讱 讜诇讗 讬砖讞讜讟 讛讬讜谞讬诐 讜谞诪爪讗 讟专讞 讘住讜诇诐 砖诇讗 诇爪讜专讱? 注讬讬谉 砖诐.
讜谞专讗讛 诇讬 讘住"讚 讚讛讻讗 诇讗 讞讬讬砖讬谞谉 砖诇讗 讬砖讞讜讟 讻诇诇 讗诇讗 讞讜砖砖讬谉 讚讬诇诪讗 砖讘讬拽 讘讛诪讛 讝讜 讜砖讞讬讟 讘讛诪讛 讗讞专转 讜讻谉 讘转讘诇讬谉 砖讘讬拽 拽讚专讛 讝讜 讚讘注讬讗 转讘诇讬谉 讜诪讘讬讗 拽讚专讛 讚诇讗 讘注讬讗 转讘诇讬谉 讗讘诇 讛转诐 讙讘讬 住讜诇诐 爪专讬讱 讗转讛 诇讞讜砖 讜诇讜诪专 砖诇讗 讬砖讞讜讟 讬讜谞讬诐 讻诇诇 讬注谉 讚讛讬讜谞讬诐 爪专讬讻讬谉 讛讝诪谞讛 诪注专讘 讬讜诐 讟讜讘 讜讗诐 讗诇讜 讛讬讜谞讬诐 砖讛讝诪讬谞诐 诪注专讘 讬讜诐 讟讜讘 谞诪诇讱 讜讗讬谞讜 砖讜讞讟 讗讜转诐 谞诪爪讗 讗讬谞讜 砖讜讞讟 讻诇诇 讚讗讬谉 诇讜 讗讞专讬诐 诪讝讜诪谞讬诐 讻讚讬 诇砖讞讟谉 讜讞砖砖讛 讻讝讜 砖诇讗 讬砖讞讜讟 讻诇诇 诇讗 讞讬讬砖讬谞谉. 讜讗诐 转讗诪专 谞讞讜砖 砖诪讗 讬诪诇讱 讜讬砖讞讜讟 讘讛诪讛 讘诪拽讜诐 讛注讜驻讜转 讝讛 讗讬谞讜 讚讗诐 讛讜讗 讛讝诪讬谉 注讜驻讜转 诪注专讘 讬讜诐 讟讜讘 讻讚讬 诇讗讻讜诇 讘砖专 注讜祝 诇讗 讬诪诇讱 讛讬讜诐 讻讚讬 诇讗讻讜诇 讘砖专 讘讛诪讛 讜专拽 讘诪讬谉 讗讞讚 讬砖 诇讞讜砖 砖讬诪诇讱 诇砖讞讜讟 讘讛诪讛 讗讞专转 砖讛讬讗 砖诪谞讛 讬讜转专, 讜讻谉 讘转讘砖讬诇 讚讘注讬 转讘诇讬谉 讗驻砖专 砖讬诪诇讱 诇讘砖诇 转讘砖讬诇 讗讞专 讚诇讗 讘注讬 转讘诇讬谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 专讘讗 讗诪专 讘砖谞讬 拽谞讬谉. 注讬讬谉 诇拽诪谉 讚祝 讻讛 注"讗 专砖"讬 讚"讛 讜诪爪讗:





讞讬讚讜砖讬 讞转"住

讜诇讗 诪讬讘注讬 讝讬诪谉 讘注诇讬讜谞讛 讜讻讜'. 讬砖 讙讜专住讬' 讜诇讗 诪讬讘注讬 拽讗诪专 讜讗诪转谞讬' 拽讗讬 讜专砖"讬 诪讞拽 讛讙讬' 讜注专讝"讛. 讜诇讻讗讜专讛 讬"诇 讚专讘讗 诇讗 诪讜拽讬 专讬砖讗 讘讚祝 讜住"诇 讚诪专讬砖讗 诇讗 转住讬讬注 讚诇诪讗 诪砖讜诐 住驻拽 诪讜讻谉 讜讻"砖 诇注讬诇. 讜讗诇讗 讗"讻 注"讻 转住讬讬注 诪住讬驻讗 讚讗讬谉 诇讜诪专 讝讬诪谉 讘转讞转讜谞讛 讜讻讜' 讚驻砖讬讟讗 讚讻讘专 讗砖诪讜注讬' 讘专讬砖讗 住驻拽 诪讜讻谉 讗住讜' 讜注"讻 爪"诇 讚诪转谞讬' 诇讗 诪讬讘注讬 拽讗诪专 讜拽诪"诇 住讘专转 讗讬砖转专讘讜讘讬 讗讬砖转专讘讜讘. 讗讱 诇驻"讝 诇诪讗讬 讚拽讬"诇 讻专"讞 讘讗诪转 讗讬谉 讛讻专讞 诇住讘专转 讗讬砖转专讘讜讘讬 讜讗"砖 讚诇讗 诪讬讬转讬 诇讬' 讛讟讜专 讜注讘"讬 讜诪讛 砖讛拽砖讛 注诇讬讜 驻专"讞 讜讛讗"砖 讜拽"诇:


诇讛讜讚讬注讱 讻讞讜 讚讘"讛 讚讗驻讬' 讚讘专 砖诪诇讗讻转讜 诇讗讬住讜专 谞诪讬 砖专讬. 诇讻讗讜专讛 讬砖 诇讛拽砖讜转 讗讬讱 讗驻砖专 诇讜诪专 讚诪转谞讬' 讗转讬' 诇讛讜讚讬注讱 讻讞讜 讚讘"讛 讗"讻 转讬拽砖讬 拽讜' 转讜住' 讚砖讘转 拽讻"讙 注"讘 讚"讛 讛"谞 讜转讬专讜爪诐 诇讗 砖讬讬讱 讻讬讜谉 讚讗转讬 诇讛讜讚讬注讱 讻讞讜 讚讘"讛 讜诇讗 讚讘"砖 讜讬"诇 讚诇注讜诇诐 讛"讗 讚讻讞讜 讚讘"讛 讗转讬' 诇讗砖诪讜注讬' 讜讛"讗 讘注诇讬 讝讜专讬 讜诪讝讜专讜 诪讬讬专讜 讻转讬' 砖"住 诇注讬诇 拽讻"讙 注"讗 注"砖 讜注驻讬"讝 讬讜讘谞讜 讚讘专讬 转讜住' 讚砖诪注转讬谉 讚"讛 讗讬谉 谞讜讟诇讬' 讜注讬讬' 驻"讬 讜拽"诇 讜讚注 诇驻谞讬 驻谞讬 讬讛讜砖注 讛讬' 砖"住 讛讬砖谞讬诐 砖谞讚驻住讜 讘讟注讜转 讚拽讜' 砖"住 讘砖讘转 诪诪转谞讬' 讗讬谉 谞讜讟诇讬谉 注诇讬 讜讟"住 讛讜讗 讻讗砖专 讛讙讬讛讜 砖"住 讞讚砖讬诐 讚讛拽讜' 讛讜讗 诪讘专讬讬转讗 讜砖讜讬谉 砖讗诐 拽爪讘 注诇讬讜 讜讻讜':


讜讬砖 诇注讬讬谉 讘专"驻 讻诇 讛讻诇讬诐 诪讜拽讬 讘住讬讻讬 讝讬讬专讜 讜诪讝讜专讜 讜讘讛讬驻讜讱 讛讚祝 诪讜拽讬 讘诪讞诪讛 诇爪诇 讜讬"诇 讚讘专"驻 拽讗讬 诇诪"讚 诇爪讜专讱 讙讜驻讜 诪讜转专 讜诇诪拽讜诪讜 讗住讜专 讜驻专讬讱 诪讜砖讜讬谉 讗讞专 砖拽爪讘 注诇讬讜 讗住讜专 诇讟诇讟诇讜 讜诪砖诪注 讗驻讬' 讘砖爪专讬讱 讙讜驻讜 诇诪诇讗讻转 讛讬转专 讚讜诪讬讗 讚拽爪讘 讘砖专 讜讗驻"讛 讗住讜专 讜诇讝讛 诪砖谞讬 讘住讬讻讬 讝讬讬专讜 讜讻讜' 讚讗讬谞讜 注讜砖讛 讘讛 砖讗专讬 诪诇讗讻转 讗讘诇 砖诐 讘讛讬驻讜讱 讛讚祝 讛拽砖讛 诇诪讗谉 讚诪转讬专 讗驻讬' 诇爪讜专讱 诪拽讜诪讜 注讻"驻 讛讜讛 诇讬' 诇讛讞讝讬专 讻砖爪专讬讱 诇诪拽讜诪讜 讚讗驻讬' 诪讬讬专讬 讘住讬讻讬 讝讬讬专讜 砖诪拽驻讬讚讬' 讗驻讬' 注诇 诪拽讜诪谉 讛诪讬讜讞讚 诇讛诐 讜讚诇讗 讻住驻专 谞讝讬专转 砖诪砖讜谉 专住"讬 砖"讞 诪"诪 讛讬讬谞讜 讻砖注讜诪讚讬' 注讚讬讬谉 讘诪拽讜诪谉 讛诪讬讜讞讚 讜讛讻讗 讻讘专 讟诇讟诇诐 讞讜抓 诇诪拽讜诪谉 诇拽爪讜讘 讘砖专 讜讗"讻 诇诪讛 诇讗 讬讞讝讬专诐 诇诪拽讜诪谉 讛诪讬讜讞讚 讜诪砖谞讬 讗讛"谞 讗诇讜 讛讬讛 爪专讬讱 诇诪拽讜诐 讝讛 讗诇讗 诪讬讬专讜 诪讞诪讛 诇爪诇 讜拽"诇:


拽诪"诇 讛诇讻讛 讻讬讞讬讚 讘砖注专 讛诪诇讱 驻"讙 诪讛讜诇讻讜' 讬"讟 讛诇讻讛 讛' 讛拽砖讛 诇驻诪"砖 讛专讗"砖 驻' 诇讜诇讘 讜注专讘讛 讙讘讬 注专讘讛 爪专讬讻讛 砖讬注讜专 讚专讗讘"讬 驻住拽 讻专"讞 讗专"讬 诪砖讜诐 讚专"讞 讗诪专 诪砖诪讬' 讚专"讬 讛"诇 转专讬 诇讙讘讬 讞讚 注"砖 讜讗"讻 讛"谞 讚转谞讬' 诪砖讜诐 专' 讬讛讜砖注 讗诪专讜 讛专讬 讗诪专讜 专讘讬诐 讘砖诪讜 讜讛"诇 专讘讬诐. 讜诇驻注"讚 诇拽"诪 注"讻 诇讗 讗诪专讜 讛专讗"砖 讗诇讗 讛转诐 讚讛讜讝讻专 砖诪讜 讚专"讞 讜讬讚注讬' 讚讘专 住诪讻讗 讛讜讗. 讗讘诇 讛讻讗 讗诪专讜 诪砖诪讜 砖诇 专"讬 诪讬 讗诪专讜 讗讜诇讬 转诇诪讬讚 砖诇讗 讛讙讬注 诇讛讜专讗讛 讜诪住转诪讗 讻谉 讛讜讗 讚讗诇"讛 讛讬' 诪讝讻讬专 砖诪诐 讻讚讗诪专讬' 住讜祝 讛讜专讬讜转 诪讬诪讬讛诐 讗谞讜 砖讜转讬诐 讜砖诪讜转讬讛诐 讗讬谉 讗谞讜 诪讝讻讬专讬诐:





驻谞讬 讬讛讜砖注

讘驻专砖"讬 讘讚"讛 讛诇讱 讗讞专 讛专讜讘 讜讻讜' 讗诇讗 讗诪专讬谞谉 诪注诇诪讗 讗转讜 注讻"诇. 讛讗讬 诪注诇诪讗 诇讗讜 诪注诇诪讗 诪诪砖 讚讛讗 讘住诪讜讱 诪讜拽诪讬谞谉 诇讛讗讬 讘讘讗 讘诪讚讚讬谉 诪讚拽转谞讬 注诇讛 讜讗诐 讗讬谉 砖诐 讗诇讗 讛谉 讜讻讜' 讜讛讬讬谞讜 诪砖讜诐 讚讻诇 讛诪讚讚讛 讗讬谞讛 诪讚讚讛 讬讜转专 诪谞' 讗诪讛 讗注"讻 讚讛讗讬 诪注诇诪讗 讛讬讬谞讜 诪砖讜讘讻讬诐 讗讞专讬诐 砖讬砖 诇讜 讘转讜讱 谞' 讗诪讛 讜诇讗 讛讝诪讬谞诐 讜讛诐 诪讜拽爪讬诐 讜讘讝讛 谞转讬讬砖讘 讙"讻 讛讗 讚拽讗诪专 诇讬诪讗 诪住讬讬注讗 诇专' 讞谞讬谞讗 讜诪讗讬 住讬讬注转讗 讚诇诪讗 砖讗谞讬 讛讻讗 讚讗讬讻讗 转专讬 专讜讘讗 诇讗讬住讜专讗 专讜讘 讛讬讜谞讬诐 砖讘砖讜讘讻讬诐 砖诇讜 砖诇讗 讛讝诪讬谞诐 讜专讜讘讗 讚讗转讜 诪注诇诪讗 讗讘诇 讘讞讚 专讜讘讗 诇注讜诇诐 讚拽讜专讘讗 讚诪讜讻讞 注讚讬祝 讜诇诪讗讬 讚驻专讬砖讬转 讚讛"谞 诇讬讻讗 讗诇讗 讞讚 专讜讘讗 讗"砖 讜讚讜拽. 讜注驻"讝 讬砖 诇讬讬砖讘 讛讗 讚诇讗 拽讗诪专 讗讘讬讬 诪诇转讬讛 讗专讬砖讗 讻诪"砖 诇注讬诇 讗诇讗 讚讛转诐 讘诇讗"讛 讗讬讻讗 诇诪讬讚讞讬 诪砖讜诐 讚讗讬讻讗 转专讬 专讜讘讗 诪砖讗"讻 讛讻讗 注"讻 讘讞讚 专讜讘讗 讗讬讬专讬:


讘讙诪' 讛讬讻讬 讚诪讬 讗讬诇讬诪讗 讘诪驻讜专讞讬谉 讜驻专砖"讬 诪驻讜专讞讬谉 讙讚讜诇讬诐 讜讛讜诇讻讬诐 诇诪专讞讜拽 讗讬谉 诇讛拽砖讜转 讚讘诇讗"讛 讗"讗 诇讗讜拽诪讬 讘诪驻讜专讞讬诐 讙讚讜诇讬诐 讚讗"讻 讛讗 讗住讜专讬诐 诪砖讜诐 爪讬讚讛 讻讚讗讬转讗 讘讘专讬讬转讗 讘驻专拽 讗讬谉 爪讚讬谉 讛爪讚 讬讜谞讬 砖讜讘讱 讞讬讬讘 讗诇讗 讚专砖"讬 诇砖讬讟转讜 砖诪驻专砖 砖诐 讬讜谞讬 砖讜讘讱 讚讛转诐 讘讬讜谞讬 讛讘专 讚讜拽讗 诪砖讗"讻 讘讛谞讱 讚讛讻讗 讚讬讜谞讬 砖讜讘讱 砖诇讜 讛诐 讚讛讜讬 讻谞爪讜讚讬谉 讜注讜诪讚讬谉 诪讬讛讜 专讜讘 讛驻讜住拽讬诐 讛住讻讬诪讜 讚讘讻诇 注谞讬谉 讘讙讚讜诇讬诐 砖讬讬讱 讘讛讜 爪讬讚讛 讜讗"讻 注"讻 诪驻专讬讞讬谉 讚讛讻讗 讛讬讬谞讜 讘拽讟谞讬诐 砖驻讜专讞讬谉 诪注讟 诪注讟 讜讻"讻 讛专"谉 讝"诇:


讘讙诪' 讗诪专 讗讘讬讬 诪讞诇讜拽转 讘注诇讬 讗讘诇 转讘专讗 讙专诪讬 讚"讛 诪讜转专 驻砖讬讟讗 注诇讬 转谞谉. 讜讬砖 诇讛拽砖讜转 讚讛讗 注"讻 讛讗 讚拽讗诪专 讗讘诇 转讘专讗 讙专诪讬 讚"讛 诪讜转专 讗驻讬诇讜 诇讗讞专 砖拽爪讘 注诇讬讜 讘砖专 讚讗诇转"讛 转拽砖讬 讗讟讜 讗讘讬讬 讟注诪讗 讚讘"砖 讗转讬 诇讗砖诪注讬谞谉 讚讛讗 讘"砖 讘诪拽讜诐 讘"讛 讗讬谞讛 诪砖谞讛 讻讚诪拽砖讛 讛砖"住 讘讻诪讛 讚讜讻转讬 讟讜讘讗 讗注"讻 讚谞"诪 诇讘"讛 讚砖专讬 讗祝 诇讗讞专 砖拽爪讘 讜讛讻讬 讛讜讗 拽讜砖讟讗 讚诪诇转讗 讚讛讗 转讘专讗 讙专诪讬 诪诇讗讻转讜 诇讛讬转专 讛讜讗 讜讗"讻 诪讗讬 诪拽砖讛 讛砖"住 驻砖讬讟讗 注诇讬 转谞谉 讚诇诪讗 讛讬讗 讙讜驻讗 拽诪"诇 讚讗祝 诇讗讞专 砖拽爪讘 讚"讛 诪讜转专 讜讛讗 诪讬诇转讗 诇讗 砖诪注讬谞谉 诪诪转谞讬' 讻诇诇. 讜讛谞专讗讛 讘讝讛 讚讝讛 诇讗 诪砖诪注 诇讬讛 诇转诇诪讜讚讗 讞讬讚讜砖 讚诪诇转讗 讚驻砖讬讟讗 讛讬讗 讚讚讘专 砖诪诇讗讻转讜 诇讛讬转专 诪讜转专 讗注"讻 讚注讬拽专 诪诇转讗 讚讗讘讬讬 诇讗砖诪注讬谞谉 讚诪讜转专 诇讟诇讟诇 诇拽爪讘 讘砖专 讗祝 讗诇讬讘讗 讚讘"砖 讜诇讗 讞讬讬砖讬谞谉 讚诇诪讗 诪讬诪诇讱 讜讛讜讬 讟专讞讗 砖诇讗 诇爪讜专讱 讻驻专砖"讬 讗诇讗 讚诪"诪 诇讗 砖讬讬讱 诇讛拽砖讜转 讜讻讬 讟注诪讗 讚讘"砖 讗转讬 诇讗砖诪注讬谞谉 讻讬讜谉 讚讗讙讘 讗讜专讞讗 诪讬讛讜 拽诪"诇 讗讘讬讬 讚讗祝 诇讗讞专 砖拽爪讘 诪讜转专 诇讚"讛 讗诇讗 讚拽砖讛 诇讬 讛讗讬讱 讗驻砖专 诇讜诪专 讻谉 讚讗讘讬讬 住讜讘专 讚讗祝 诇讗讞专 砖拽爪讘 诪讜转专 诇讚"讛 砖讛专讬 讻讬讜谉 砖讻讘专 拽爪讘 讗"讻 注"讻 砖诪讟诇讟诇讜 诇爪讜专讱 诪拽讜诪讜 讗讜 诪讞诪讛 诇爪诇 讜砖诪注讬谞谉 诇讬讛 诇讗讘讬讬 讘驻专拽 讻诇 讛讻诇讬诐 (砖讘转 讚祝 拽讻"讙) 讙讘讬 讛转讬专讜 讜讞讝专讜 讜讛转讬专讜 讚讚讘专 砖诪诇讗讻转讜 诇讗讬住讜专 诇爪讜专讱 讙讜驻讜 诪讜转专 诇爪讜专讱 诪拽讜诪讜 讗住讜专 讜讻诇 砖讻谉 诪讞诪讛 诇爪诇 讜谞讛讬 讚转讘专讗 讙专诪讬 讘讬讜诐 讟讜讘 诪诇讗讻转讜 诇讛讬转专 讛讜讗 诪"诪 讻讬讜谉 讚讘砖讘转 诪诇讗讻转讜 诇讗讬住讜专 讛讜讗 砖诪注讬谞谉 诪讬讛讗 诇讗讘讬讬 讗诇讬讘讗 讚讘"砖 讙讜驻讗 讚讙讝专讬谞谉 讬"讟 讗讟讜 砖讘转 讜讗住讜专 诇讟诇讟诇 讻诪讜 讘砖讘转 讻讚讗诪专讬谞谉 砖诐 诇注讬诇 讘注诪讜讚 讛拽讜讚诐 讚诪讜拽诪讬谞谉 诇讘专讬讬转讗 讚讗讬谉 住讜诪讻讬谉 讛拽讚讬专讛 讘讘拽注转 讘讬"讟 讻讘"砖 讜讛讬讬谞讜 诪讛"讟 讙讜驻讗 讻讬讜谉 讚讘砖讘转 诪诇讗讻转讜 诇讗讬住讜专 讙讝专讬谞谉 讬"讟 讗讟讜 砖讘转 讜讗"讻 讗诪讗讬 拽讗诪专 讛讻讗 讚讘转讘专讗 讙专诪讬 讗祝 诇讗讞专 砖拽爪讘 讚"讛 诪讜转专 讚讛讗 诇讘"砖 讜讚讗讬 讗住讜专 诇讟诇讟诇讜 诇爪讜专讱 诪拽讜诪讜 讗讜 诪讞诪讛 诇爪诇 讚讚讬讬谞讬谞谉 诇讬讛 讻讻诇讬 砖诪诇讗讻转讜 诇讗讬住讜专 讻讬讜谉 讚讘砖讘转 诪诇讗讻转讜 诇讗讬住讜专 讜讗诐 谞讗诪专 讚诇讗 讗讬讬专讬 讗讘讬讬 讗诇讗 拽讜讚诐 砖拽爪讘 讛讚专讗 拽讜砖讬讗 诇讚讜讻转讗 讗讟讜 讟注诪讗 讚讘讬转 砖诪讗讬 讗转讬 诇讗砖诪注讬谞谉. 讜讬砖 诇讬讬砖讘 讚讜讚讗讬 注讬拽专 诪讬诪专讗 讚讗讘讬讬 讘诪讗讬 讚拽讗诪专 讚"讛 诪讜转专 讛讬讬谞讜 拽讜讚诐 砖拽爪讘 讗诇讗 讚诪诪讬诇讗 砖诪注讬谞谉 讻讬讜谉 砖讗讬谉 讚讬谞讜 讻注诇讬 诪砖讜诐 讚诪诇讗讻转讜 诇讛讬转专 讗"讻 诇讘"讛 讜讚讗讬 砖专讬 讗祝 诇讗讞专 砖拽爪讘 讚讛讗 讘讬转 讛诇诇 诇讗 讙讝专 讬讜诐 讟讜讘 讗讟讜 砖讘转 讻讚讗讬转讗 砖诐 诇讛讚讬讗 讘驻专拽 讻诇 讛讻诇讬诐 讚诪讜拽诪讬谞谉 诪转谞讬' 讚诪砖讬诇讬谉 驻讬专讜转 讻讜讜转讬讛 讜讚讜"拽 讜注讬讬谉 诪讛 砖讗讻转讜讘 讘住诪讜讱 讘诇砖讜谉 讛转讜住':


讘转讜住' 讘讚"讛 讘"砖 讗讜诪专讬谉 讗讬谉 谞讜讟诇讬谉 讛注诇讬 讜转讬诪讗 讛讗 爪专讬讱 诇讙讜驻讗 讜讻诇 讻诇讬 讜讻讜' 讜讬"诇 讚讘驻专拽 讻诇 讛讻诇讬诐 诪讜拽诪讬谞谉 诇讛 讘诪讜拽爪讛 砖讬砖 讘讜 讞住专讜谉 讻讬住 注讻"诇. 讚讘专讬 讛转讜住驻讜转 讻讗谉 爪"注 讚诪讗讬 驻砖讬讟讗 诇讛讜 讚讘"砖 住讘专讬 讚讻诇讬 砖诪诇讗讻转讜 诇讗讬住讜专 诇爪讜专讱 讙讜驻讜 砖专讬 讚诇诪讗 住讘专讬 讻专' 谞讞诪讬讛 讚讗讜住专 讟诇讟讜诇 讘讻诇 讛讻诇讬诐 讗诐 诇讗 诇转砖诪讬砖 讛诪讬讜讞讚 诇讛诐 讜注诇讬 诇拽爪讘 诇讗讜 转砖诪讬砖 讛诪讬讜讞讚 诇讜 讛讜讗 讜讛讬讬谞讜 讚砖专讜 讘转讘专讗 讙专诪讬 诪砖讜诐 讚转砖诪讬砖 讛诪讬讜讞讚 诇讜 讛讜讗 讜讗"诇 诪砖讜诐 讚讘讻诇 讚讜讻转讬 讗诪专讬谞谉 讘"砖 讻专' 讬讛讜讚讛 讜诇讗 讗诪专讬谞谉 讻专"谞 诪讝讛 讗讬谉 专讗讬讛 诪砖讜诐 讚专"谞 诇讗 讗讬讬专讬 讘诪讜拽爪讛 诇讗讻讬诇讛 讻诇诇 讜专"讬 讗讬讬专讬 讘讻诇 讚讬谞讬 诪讜拽爪讛 诪砖"讛 讗诪专讬谞谉 讘"砖 讻专"讬 讚讛转诐 讘诪讬讚讬 讚讗讻讬诇讛 讗讬讬专讬 讜诇讗驻讜拽讬 讚诇讗 住讘专 讻专"砖 讗讘诇 诇注谞讬谉 讟诇讟讜诇 讻诇讬诐 诇注讜诇诐 讚住讘专 讻专"谞 讜注讜讚 讚讗驻讬诇讜 讗诇讬讘讗 讚讛诇讻转讗 驻诇讬讙讬 讗诪讜专讗讬 讟讜讘讗 讚专"讬 讚讛讜讗 讗诪讜专讗 讗诪专 诇讛讚讬讗 讘专"驻 讻诇 讛讻诇讬诐 讚讚讘专 砖诪诇讗讻转讜 诇讗讬住讜专 诇爪讜专讱 讙讜驻讜 讗住讜专 讜讗讘讬讬 讜专讘讛 讘专 谞讞诪谞讬 住讘专讬 诇爪讜专讱 讙讜驻讜 诪讜转专 诇爪讜专讱 诪拽讜诪讜 讗住讜专 讜专讘讗 讘专讬讛 讚专讘 讬讜住祝 讚讛讜讗 专讘讗 住转诐 住讜讘专 讚讗驻讬诇讜 诇爪讜专讱 诪拽讜诪讜 诪讜转专 讜谞讛讬 讚拽讬"诇 讻专讘讗 讚讛讜讗 讘转专讗 讗诇讬讘讗 讚讛诇讻转讗 诪"诪 诪讗讬 驻砖讬讟讗 诇讛讜 诇讛拽砖讜转 诪"讟 讚讘"砖 讜诇"诇 讚驻砖讬讟讗 诇讛讜 诪砖讜诐 讚讘驻专拽 讻诇 讛讻诇讬诐 诪讜拽诪讬谞谉 讘专讬讬转讗 讚讗讬谉 住讜诪讻讬谉 讛拽讚专讛 讘讘拽注转 讻讘"砖 讜诪讚讗砖诪注讬谞谉 讘讘拽注转 砖讗讬谉 转讜专转 讻诇讬 注诇讬讜 讜诇讗 讗砖诪注讬谞谉 讘讻诇讬 砖诪诇讗讻转讜 诇讗讬住讜专 讗诇诪讗 讚诪讜转专 诇爪讜专讱 讙讜驻讜 讛讗 谞诪讬 诇讬转讗 讚注讬拽专 讛专讘讜转讗 讘讘拽注转 讗注"讙 讚讘讬"讟 诪诇讗讻转讜 诇讛讬转专 讛讜讗 讗驻"讛 讙讝专讬谞谉 讗讟讜 砖讘转 讻讚讗诪专讬' 诇讛讚讬讗 讘驻专拽 讻诇 讛讻诇讬诐 讜诇"诇 谞诪讬 讚拽讜砖讬讬转诐 讗讛讗 讚拽转谞讬 讜砖讜讬谉 砖讗诐 拽爪讘 讚讗讬讬专讬 讗诇讬讘讗 讚讘"讛 讚诪讗讬 驻住讬拽讗 诇讛讜 讚诇爪讜专讱 讙讜驻讜 讗讬讬专讬 讚讛讗 诪爪讬谞谉 诇诪讬诪专 讚诇讗讞专 砖拽爪讘 讗讬讬专讬 诪讞诪讛 诇爪诇 讻讚讗讜拽诪' 专讘讗 讘专讬讛 讚专讘 讬讜住祝 诇讛讚讬讗 讘驻专拽 讻诇 讛讻诇讬诐 讜诇讗讘讬讬 讗驻讬诇讜 讘爪讜专讱 诪拽讜诪讜 讗"砖 讚讗讬转 诇讬讛 砖诐 讚讚讘专 砖诪诇讗讻转讜 诇讗讬住讜专 诇爪讜专讱 诪拽讜诪讜 讗住讜专 讻专讘讛 讘专 谞讞诪谞讬 专讘讜 讜讻诪"砖 诪讜讻讞 诇讛讚讬讗 讘住讜讙讬讗 讚驻专拽 讻诇 讛讻诇讬诐 注"砖 诇注谞讬谉 讗讜拽讬诪转讗 讚诪转谞讬' 讜讻谉 诪讛 砖转讬专爪讜 讚讛讻讗 诪砖讜诐 讞"讻 讗住专讬 讜讘"讛 砖专讜 诪砖讜诐 砖诪讞转 讬"讟 讜讻转讘讜 讻讚讗讬转讗 讘驻专拽 讻诇 讛讻诇讬诐 讜拽砖讛 讟讜讘讗 讚砖诐 驻' 讻诇 讛讻诇讬诐 专讘讛 讘专"谞 转讬专抓 讻谉 诇讗讘讬讬 讗讘诇 讗讞"讝 讘讛讬驻讜讱 讛讚祝 讗讘专讬讬转讗 讚讞讝专讜 讜讛转讬专讜 讞讝专 讗讘讬讬 诇讛拽砖讜转 诪讘专讬讬转讗 讚讜砖讜讜讬谉 砖讗诐 拽爪讘 诇专讘讗 讘专讬讛 讚专"讬 讜讗讜拽诪讛 讘诪讞诪讛 诇爪诇 讜讗"讻 注"讻 讚诇讗 住"诇 诇转专讜讜讬讬讛讜 讛讗讬 砖讬谞讜讬讗 讚专讘讛 讘专"谞 讜讗谞谉 拽讬"诇 讻专讘讗 诇讙讘讬 讚专讘讛 讘讻诇 讚讜讻转讬 讜讗诐 讻谉 诪砖诪注 诇讛讚讬讗 讚讟注诪讗 讚注诇讬 诇讗讜 诪砖讜诐 讞住专讜谉 讻讬住 讛讜讗 诇诪住拽谞讗 讜讻谉 讻转讘 讛专讬"祝 诇讛讚讬讗 讚讗驻讬' 诇爪讜专讱 诪拽讜诪讜 诪讜转专 讜诪砖诪注 讚讗驻讬诇讜 讘砖讘转 讜诇讗讜 诪砖讜诐 砖诪讞转 讬"讟. 讜注"讻 谞专讗讛 砖拽讜砖讬转 讛转讜住驻讜转 讛讻专讬讞诐 诇讻诇 讝讛 讜讗诐 讻谉 讻讬讜谉 砖讻讘专 讻转讘转讬 讚拽讜砖讬讬转诐 诪注讬拽专讗 诇讬转讗 诪谞"诇 诇讗讜拽诪讬 讛住讜讙讬讗 讚讛讻讗 讚诇讗 讻诪住拽谞讗 讚讛转诐:


讜讛谞诇注"讚 讘讝讛 诇讬讬砖讘 砖讬讟转 讛转讜住' 讚诪砖诪注 诇讛讜 讘注"讻 讟注诪讗 讚注诇讬 诪砖讜诐 讞"讻 讚讗讬 住"讚 讟注诪讗 讚讘"砖 诪砖讜诐 讚诪诇讗讻转讜 诇讗讬住讜专 诇爪讜专讱 讙讜驻讜 讗住讜专 讗诪讗讬 讗讜住专 讘"讛 诇讗讞专 砖拽爪讘 讻讚拽转谞讬 讜砖讜讜讬谉 讛讗 诇讘"讛 讗驻讬诇讜 诪诇讗讻转讜 诇讗讬住讜专 砖专讬 诇爪讜专讱 讙讜驻讜 诇讗讘讬讬 讜诇专讘讗 讘专讬讛 讚专"讬 讗驻讬诇讜 诇爪讜专讱 诪拽讜诪讜 讜诇讗 诪砖诪注 诇讛讜 诇驻专砖 讚讛讗讬 讗住讜专讗 讚诇讗讞专 砖拽爪讘 讛讬讬谞讜 诇爪讜专讱 诪拽讜诪讜 诇讗讘讬讬 讜诇专讘讗 诪讞诪讛 诇爪诇 讻讚讗讜拽诪讛 讘驻专拽 讻诇 讛讻诇讬诐 讚讗"讻 转拽砖讬 讗诪讗讬 拽讗诪专 讗讘讬讬 讘转讘专讗 讙专诪讬 讚"讛 诪讜转专 讜讻诪"砖 诇注讬诇 讘讗专讬讻讜转 讘诇砖讜谉 讛讙诪专讗 讚注"讻 讗"讗 诇讜诪专 讚拽讜讚诐 砖拽爪讘 诇讞讜讚 讗讬讬专讬 讜讻讬 讟注诪讗 讚讘"砖 讗转讬 诇讗砖诪注讬谞谉 讗注"讻 讚诇讗讞专 砖拽爪讘 谞诪讬 讗讬讬专讬 讜讗"讻 讗讬 住"讚 讚讟注诪讗 讚注诇讬 讘诇讗讞专 砖拽爪讘 讛讬讬谞讜 诇爪讜专讱 诪拽讜诪讜 诇讗讘讬讬 讜诪讞诪讛 诇爪诇 诇专讘讗 讚讗"讻 讛讗讬讱 拽讗诪专 讗讘讬讬 讚讘讛讗讬 讙讜讜谞讗 讙讜驻讗 诪讜转专 讘转讘专讗 讙专诪讬 讚讛讗 诇讘"砖 讜讚讗讬 讗住讜专 讻讬讜谉 讚讘砖讘转 诪诇讗讻转讜 诇讗讬住讜专 讛讜讗 讙讝专讬谞谉 讬"讟 讗讟讜 砖讘转 讜讗驻讬诇讜 诇爪讜专讱 讙讜驻讜 诇讬转住专 谞讛讬 讚转讘专讗 讙专诪讬 诇拽爪讘 注诇讬讜 讘砖专 讜讚讗讬 砖专讬 讚讛讜讗 转砖诪讬砖 讛诪讬讜讞讚 诇讜 讜讘讻讛"讙 诇讗 砖讬讬讱 诇讙讝讜专 讗讟讜 砖讘转 讚讘砖讘转 谞诪讬 砖专讬 讗讬 诇讗讜 砖讛诪诇讗讻讛 讘注爪诪讛 讗住讜专讛 讜讘讝讛 讜讚讗讬 诇讗 砖讬讬讱 讙讝讬专讛 讚讗讬谉 讘讬谉 讬"讟 诇砖讘转 讗诇讗 讗讜讻诇 谞驻砖 讜讛讗讬 诇拽爪讘 讗讜讻诇 谞驻砖 讛讜讗 讗讘诇 诪"诪 诇讗讞专 砖拽爪讘 诇讬转住专 诇讘"砖 讗驻讬诇讜 诇砖讗专 爪专讻讬 讙讜驻讜 讜讻"砖 诇爪讜专讱 诪拽讜诪讜 讜诪讞诪讛 诇爪诇 诪砖"讛 诪砖诪注 诇讛转讜住驻讜转 诪住讜讙讬讗 讚讛讻讗 讚讟注诪讗 讚注诇讬 诪砖讜诐 讞"讻 讛讜讗 讜诪砖"讛 讗住讜专 诇讘"砖 诇拽爪讘 注诇讬讜 讜讘"讛 砖专讜 诪砖讜诐 砖诪讞转 讬"讟 讜诇讗讞专 砖拽爪讘 讗住讜专 诇讚"讛 讗驻讬诇讜 诇爪讜专讱 讙讜驻讜 讻诇 砖讗讬谞讜 诇砖诪讞转 讬"讟 讜注"讝 拽讗诪专 讗讘讬讬 砖驻讬专 讚讘转讘专讗 讙专诪讬 诇讚"讛 诪讜转专 讜讛讬讬谞讜 讗驻讬诇讜 诇讗讞专 砖拽爪讘 砖专讬 诪讬讛讗 诇讘"砖 诇爪讜专讱 讙讜驻讜 讜诇讗 砖讬讬讱 诇讙讝讜专 讗讟讜 砖讘转 讚讘砖讘转 讙讜驻讗 讻诇讬 砖诪诇讗讻转讜 诇讗讬住讜专 砖专讬 诇爪讜专讱 讙讜驻讜 诇住讘专转诐 注讻砖讬讜 讗诇讬讘讗 讚讘"砖 讜讘注诇讬 讙讜驻讗 诇讗 讗住专讬 讗诇讗 诪砖讜诐 讞"讻 讜讘转讘专讗 讙专诪讬 讚诇讗 讛讜讬 讞"讻 砖专讬 讜诪诪讬诇讗 讚诇讘"讛 讘转讘专讗 讙专诪讬 砖专讜 讗祝 诇爪讜专讱 诪拽讜诪讜 诇诪讗讬 讚住"诇 讚诇讗 讙讝专讬谞谉 讜诇专讘讗 讗驻讬诇讜 诪讞诪讛 诇爪诇. 讜诇驻"讝 诪砖诪注 诇讛讜 诇转讜住驻讜转 讘注"讻 讚讛讗讬 砖拽诇讬 讜讟专讬讗 讚讗讘讬讬 讜专讘讗 讘专讬讛 讚专"讬 讘诪转谞讬' 讚讜砖讜讜讬谉 讛讬讬谞讜 拽讜讚诐 砖砖诪注讜 诪专讘讛 讘专"谞 讚诪讚诪讛 讛注诇讬 诇诪讜拽爪讛 诪讞诪转 讞"讻 讚专讘讛 讘专"谞 讙讜驻讗 诇讗 讗诪专讛 讗诇讗 诇讘转专 讚砖诪注 诪专' 讞谞讬谞讗 讚讻诇 诪讬讚讬 讚拽驻讬讚 注诇讬讛 讗住讜专 讗讘诇 诇讘转专 讚砖诪注 专讘讛 讜讗讜拽诪讬讛 讘讛讻讬 讗驻砖专 讚讗讘讬讬 讜专讘讗 讘专讬讛 讚专"讬 谞诪讬 拽讘诇讜 诪讬谞讬讛 诇注谞讬谉 讝讛 讚讛讜讬 诪讜拽爪讛 诪讞诪转 讞"讻 讻谞"诇 讗诇讗 讚诪诇砖讜谉 讛转讜住驻讜转 讘驻专拽 讻诇 讛讻诇讬诐 诪砖诪注 诇讛讚讬讗 讚砖拽诇讗 讜讟专讬讗 讚讗讘讬讬 讜专讘讗 讛讜讬 诇讘转专 讚砖诪注 讗讘讬讬 诪专讘讛 讜讗"讻 爪"注 讜讬砖 诇讬讬砖讘 讜讚讜"拽:


讜讻诇 讝讛 诇砖讬讟转 讛转讜住驻讜转 讗诪谞诐 讗讬谉 讘讝讛 住转讬专讛 诇砖讬讟转 专砖"讬 讜讛专讬"祝 砖讻转讘讜 诇讛讚讬讗 讚讟注诪讗 讚注诇讬 诪砖讜诐 诪诇讗讻转讜 诇讗讬住讜专 讛讜讗 讜讬砖 诇讬讬砖讘 诇砖讬讟转诐 讛住讜讙讬讗 讚转讘专讗 讙专诪讬 讘诪"砖 讘诇砖讜谉 讛讙诪专讗 讚注讬拽专 诪讬诪专讗 讚讗讘讬讬 讛讬讬谞讜 诇注谞讬谉 拽讜讚诐 砖拽爪讘 讗诇讗 讚讗讙讘 讗讜专讞讗 砖诪注讬谞谉 讚诇讘"讛 诪讜转专 讗祝 诇讗讞专 砖拽爪讘 讜讚讜拽 讛讬讟讘. 讗讞专 讻诇 讛讗专讬讻讜转 砖讛讗专讻转讬 讘讝讛 注讚讬讬谉 诇讗 谞转讬讬砖讘讛 讚注转讬 讚诪住转讬诪转 诇砖讜谉 讛转讜住' 谞专讗讛 讚诇讗 谞转讻讜讜谞讜 诇讝讛 讻诇诇 讚讻诇 讻讛"讙 诇讗 讛讜"诇 诇住转讜诐 诇讻谉 谞专讗讛 讚注讬拽专 拽讜砖讬讬转诐 讗讛讗 讚谞拽讟 讘诪转谞讬' 诇拽爪讘 讘砖专 讚诇爪讜专讱 讙讜驻讜 讛讜讗 讜讟驻讬 讛讜"诇 诇诪讬转谞讬 专讘讜转讗 讚讗驻讬' 诇爪讜专讱 诪拽讜诪讜 诪讜转专 诇讘"讛 讜讗注"讙 讚讘驻专拽 讻诇 讛讻诇讬诐 讻转讘讜 讛转讜住驻讜转 诇讛讚讬讗 讚谞拽讟 诇拽爪讘 讘砖专 诇专讘讜转讗 讚讘"砖 讛讬讬谞讜 诪砖讜诐 讚讛转诐 诇讗 诪爪讬 诇砖谞讜讬讬 讻砖讬谞讜讬讗 讚讛讻讗 诪砖讗"讻 讛讻讗 诪砖诪注 诇讛讜 讟驻讬 讻讛讗讬 砖讬谞讜讬讬讗 讚拽砖讬讗 诇讛讜 诇讬转谞讬 讟驻讬 专讘讜转讗 诇讘"讛 讚讛讗 拽讬"诇 讻讞 讚讛转讬专讗 注讚讬祝 诪"诪 专讗讬讛 诇讚讘专讬讛诐 讜讚讗讬 讗讬讻讗 讻诪"砖 讘讗专讬讻讜转. 讗诇讗 讚讗讻转讬 拽砖讛 诪讛 砖转讬专爪讜 讚讛讜"诇 诪讜拽爪讛 诪讞诪转 讞"讻 讜讛讜讗 讚诇讗 讻诪住拽谞讗 讚讗讘讬讬 讜专讘讗 砖诐 讚讗"讻 诇讗 爪专讬讱 诇讗讜拽诪讬 讛讗 讚讜砖讜讜讬谉 讘诪讞诪讛 诇爪诇 讜爪"注:


讘讙诪' 讜诪"砖 诪注讜专 诇驻谞讬 讛讚讜专住谉 诪砖诪注 讚拽住"讚 讚讘注讜专 诇驻谞讬 讛讚讜专住谉 谞诪讬 砖讬讬讱 讗讬住讜专 注讬讘讜讚 讜拽砖讛 讚讘驻专拽 讛诪讜爪讬讗 讬讬谉 讙讘讬 讛诪讜爪讬讗 注讜专 讻讚讬 诇注讘讚讜 讚诪拽砖讛 讛砖"住 诪讛讗 讚砖诇砖讛 注讜专讜转 讛谉 讜讻讜' 讜诪砖谞讬 讛转诐 讘讘讬砖讜诇讗 讜驻专砖"讬 讘讬砖讜诇讗 讛讬讬谞讜 注讜专 诇讞讛 讻诪讜 砖讛讜驻砖讟讛 讚诇讗 讞讝讬 诇注讬讘讜讚 讜讗"讻 讛"谞 讗讬讬专讬 讘诇讞讛 砖讛专讬 讛讬讜诐 谞砖讞讟讛 讜讗诪讗讬 拽讗诪专 讚砖讬讬讱 讘讛 注讬讘讜讚 讜谞专讗讛 讚讛转诐 诇讗 拽讗诪专 讘驻专拽 讛诪讜爪讬讗 讗诇讗 讚诪住转诪讗 诇讗 拽讬讬诪讗 诇注讬讘讜讚 讚讘讛讻讬 讗讬讬专讬 讛转诐 讗讘诇 讗诐 注讬讘讚讛 讗讛"谞 讚砖讬讬讱 注讬讘讜讚 讗驻讬诇讜 讘诇讞讛 讜注讜讚 讬砖 诇讜诪专 讚谞讛讬 讚诇讗 讞讝讬讗 诇注讬讘讜讚 讗驻讬' 讛讻讬 诪拽砖讛 讚诇讬转住专 诪讚专讘谞谉 讚讛讜"诇 讻诪注讘讚 诇讗讞专 讬讚 讜拽"诇:





驻转讞 注讬谞讬诐

讗诪专 讗讘讬讬 讘讚祝 讛拽砖讜 转讜' 讬砖谞讬诐 讚诇讗 讗诪专讛 诇注讬诇 讗专讬砖讗 驻讬' 讗诪砖谞转 讝讬诪谉 砖讞讜专讬诐 讜讻讜' 讚讗诪专讬 诇讬诪讗 诪住讬讬注 诇讬讛 诇专' 讞谞讬谞讗 讜诪砖谞讬 讻讚讗诪专 讗讘讬讬 讘讚祝 讛"谞 讘讚祝 谞诪爪讗 讚注讬拽专 讚讘专讬 讗讘讬讬 谞讗诪专讜 讛讻讗 讗住讬驻讗 讚诪转谞讬' 讜注诇 讝讛 讛拽砖讜 讚讛讜"诇 讗讘讬讬 诇拽讘讜注 讚讘专讬讜 讗专讬砖讗. 讜讗驻砖专 诇讜诪专 讚讛讻讗 讘诪砖谞' 诇讞讜讚 讻驻讬 驻砖讟讗 讛讬讛 诪拽讜诐 诇住讬讜注讬 诇专' 讞谞讬谞讗 讜讗讜拽诪讛 讗讘讬讬 讘讚祝 讜讛转诐 诇讗讜 讗讙讜驻讗 讚诪转谞讬' 诇讞讜讚 讗诇讗 讚驻专讬讱 驻砖讬讟讗 讜诪砖谞讬 专讘讛 讝讬诪谉 砖讞讜专讬诐 讜诇讘谞讬诐 讜讻讜' 讜注诇 讗讜拽诪转讗 讚专讘讗 砖讗诇 诇讬诪讗 诪住讬讬注 诇专' 讞谞讬谞讗. 讜诪砖讜"讛 谞讬讞讗 诇讗讘讬讬 诇诪谞拽讟 诪讬诇转讬讛 讘诪砖谞讛 诇讞讜讚. 诪诇拽讘讜注 讚讘专讬讜 注诇 讗讜拽诪转讗 讚专讘讛 讘诪砖谞讛:


专讘讗 讗诪专 讘砖谞讬 拽讬谞讬谉 讝讜 诇诪注诇讛 诪讝讜 注住拽讬' 讜诇讗 诪讬讘注讬讗 讝诪谉 讘转讞转讜谞讛 讜讻讜' 讻转讜讘 讘砖讬讟讛 诪拽讜讘爪转 讜讝"诇 讗讬转 住驻专讬诐 讚讙专住讬 讜诇讗 诪讬讘注讬讗 拽讗诪专 讜专砖"讬 诇"讙 诇讬讛 讜讻转讘 讛专讬讟讘"讗 讚讛讚讬谉 注诪讜 诪砖讜诐 讚诇讗 讗诪专讬谞谉 讛讗讬 诇讬砖谞讗 讗诇讗 讛讬讻讗 讚注讘讚讬谞谉 讗讜拽诪转讗 诇讚讬拽讜转讗 讚诇讬砖谞讗 讗诪讗讬 谞拽讟 讛讛讜讗 诇讬砖谞讗 讜讛讻讗 诇讬讻讗 诇诪讬诪专 讛讻讬 讚专讘讗 诪住讘专讗 讚谞驻砖讬讛 讗诪专 讛讻讬 讚拽讬' 诇讬讛 讚讛讻讬 讚讬谞讗 讜注讘讬讚 爪专讬讻讜转' 诇诪转谞讬' 讘讻讬 讛讗讬 讙讜讜谞讗 讜讗驻讬' 讘专讬砖讗 讚讗诪专 专讘讗 讛讜讬 专讘讜转讗 注讻"诇. 讛专讗转 诇讚注转 讚讛专讬讟讘"讗 住"诇 讚讛讗 讚专讘讗 住讘专讗 讚讬讚讬讛 讛讜讗 讚拽讬诐 诇讬讛 讚讛讻讬 讚讬谞讗. 讜诇驻"讝 讗祝 诇诪讗讬 讚拽讬"诇 讻专' 讞谞讬谞讗 讚专讜讘 讜拽专讜讘 讛诇讱 讗讞专 讛专讜讘 讜诪转谞讬' 讻驻砖讟讛 讛讚讬谉 讚讬谉 讗诪转 讻讚专讘讗 讘砖谞讬 拽讬谞讬诐 讜讻讜'. 讜讝讜 讚注转 专讘讜 讛专砖讘"讗 讘住' 注讘讜讚转 讛拽讚砖 讚讛讙诐 砖讻转讘 讚讗驻讬' 砖诇讗 讘讚祝 讗住讜专讬诐 砖讗谞讬 讗讜诪专 砖讘讗讜 诪谉 讛专讜讘 讘砖讗专 拽讬谞讬诐 注讻"讝 讗讞"讱 讛讘讬讗 讚讬谉 讚专讘讗 讘砖谞讬 拽讬谞讬诐 注"砖 讜讙诐 专讘讬谞讜 讬专讜讞诐 讛讘讬讗讜 讘讞"讚 注"砖. 讜讗驻砖专 讚讟注诪诐 讚诪讜讻讞 讚专讘讗 讛讻讬 住讘专 诪住讘专讗 讚谞驻砖讬讛 诇讚讬谞讗 讜诇讗讜 诪砖讜诐 诇讚讞讜讬讬 讚诇讗 诇住讬讬注讬讛 诇专' 讞谞讬谞讗 拽讗诪专 讜讬砖 诇讛讜讻讬讞 讝讛 讚讛讗 诇驻讬 讛讗诪转 讘讞诇讜拽转 讝讬诪谉 砖讞讜专讬诐 诇注讬诇 讚诇讗 讗转诪专 讘砖"住 砖讜诐 讗讜拽诪转讗 讻讬 讗诐 讗讜拽诪转讗 讚专讘讛 讝讬诪谉 砖讞讜专讬诐 讜诇讘谞讬诐 讜讻讜' 讜诪讜讻讞 讚讻"注 诪讜讚讜 讚驻讬专讜砖讗 讚诪转谞讬' 讛讻讬 讜砖诐 讬"诇 谞诪讬 诇讬诪讗 诪住讬讬注 诇专' 讞谞讬谞讗 讜爪专讬讱 诇讗讜拽诪讬讛 讘讚祝 讜诪砖诪注 讚讙诐 专讘讗 讗爪讟' 诇讗讜拽诪讛 讘讚祝. 讜讛砖转讗 讗讬 讛讱 讚讬谞讗 讚拽讗诪专 讛讻讗 专讘讗 讘砖谞讬 拽讬谞讬诐 讝讬诪谉 讜讻讜' 讗讬 诇讗讜 讚拽讬诐 诇讬讛 讚讚讬谞讗 讛讻讬 讗诪讗讬 诪讜拽讬 诇讛 诇诪转谞讬转讬谉 讘讛讻讬 讜诇讗 拽讗诪专 讘讚祝 讻讚讗讘讬讬 讚专讬砖讗 谞诪讬 讙诐 讛讜讗 诪讜讚讛 讚讬"诇 讘讚祝. 讗诇讗 诪讜讻专讞 讚专讘讗 住讘专 讚讚讬谞讗 讛讻讬 讜谞讬讞讗 诇讬讛 诇讗讜拽讜诪讬 诪转谞讬转讬谉 讘讛讻讬 诇专讘讜转讗 讻诪"砖 讘砖讬讟讛 诪拽讜讘爪转 讜讝"诇 驻讬' 专讘讗 诪砖诪注 诇讬讛 讚讛讻讗 讞讬讚讜砖讗 讗讞专讬谞讗 讗转讗 转谞讗 诇讞讚讜砖讬 诇谉 讜诇讗 转诇讬谞谉 转专转讬 诪讬诇讬 讘讚祝 注讻"诇 讜讛讗 谞讬讞讗 讗诐 专讘讗 诪住讘专讬' 住讘专 讛讗讬 讚讬谞讗 讗讘诇 讗讬 诇讗"讛 讛讜"诇 诇讗讜拽诪讛 讛"谞 讘讚祝 讜讻讬讜谉 讚专讘讗 诪住讘专转讜 住讘专 讛讻讬 拽讬"诇 讻讜转讬' 讝讛 讚注转 讛专砖讘"讗 讜讛专讬讟讘"讗 讜专讬"讜:
讜诪专谉 讘讘"讬 住讬' 转爪"讝 讛讘讬讗 讚讘专讬 专讬"讜 砖讻转讘 讚讘专讬 专讘讗 讜讻转讘 讜讝"诇 讗讘诇 砖讗专 驻讜住拽讬诐 诇讗 讛讝讻讬专讜 讚讘专 讝讛 讻诇诇 讜讗驻砖专 砖讟注诪诐 诪砖讜诐 讚讛讗 讚讗诪专讬 讗讘讬讬 讜专讘讗 诇讗讜 诇拽讜砖讟讗 讚诪讬诇转讗 讗诪专讬 讛讻讬 讗诇讗 诇讚讞讜转 讚诇讗 诇住讬讬注 诇专' 讞谞讬谞讗 讜讻讬讜谉 讚拽讬"诇 讛诇讻讛 讻专' 讞谞讬谞讗 讗讬转 诇谉 诇诪讬诪专 讚讟注诪讗 讚诪转谞讬' 诪砖讜诐 讚专讜讘 讜拽专讜讘 讛诇讱 讗讞专 讛专讜讘 讜转讜 诇"爪 诇讗讜拽讜诪讬讛 讘砖谞讬 拽讬谞讬谉 讝讜 诇诪注诇讛 诪讝讜 讜讛讬诇讻讱 讗讬讻讗 诇诪讬诪专 讚讘' 拽讬谞讬谉 讝讛 诇诪注诇讛 诪讝讛 讗驻讬诇讜 讝讬诪谉 讘转讞转讜谞讛 讜诇讗 讝讬诪谉 讘注诇讬讜谞讛 砖专讜 讚讻讬讜谉 讚讗讜转诐 砖讝讬诪谉 诪爪讗谉 讘诪拽讜诪谉 诇讗 讞讬讬砖讬谞谉 诇讛讜 讻诇诇 注讻"诇. 讜讛专讘 讞讚讜转 讬注拽讘 讝"诇 讻转讘 讚诪讛专砖"诇 讛砖讬讙 注诇 诪专谉 讚诇砖讘拽讬讛 诇讛谞讬 住讘专讜转 讚专讘讗 诪"诪 讗砖转讻讞 专注讜转讗 讜讛谞讬 讗讞专讬谞讬 谞讬谞讛讜 讜讛讜讗 讝"诇 转讬' 讚讻讜谞转 诪专谉 讚讘诪拽讜诐 砖讗讬谉 砖诐 拽讬谞讬谉 讗诇讗 讛谉 诇讗 谞讗住专讜 讚讻讬 诇讬讻讗 专讜讘 讗讝诇讬谞谉 讗讞专 讛拽专讜讘 讬讜转专 讚讛讬讬谞讜 讛拽谉 砖讛讙讜讝诇讜转 注讜诪讚讬谉 诇驻谞讬讜 讜诇讗 讗诪专讬谞谉 讗砖转专讘讜讘讬 讗砖转专讘讜讘 讙诐 诇讗 诪住专讜讱 住专讜讱 讜诇驻讬 讛讗诪转 讛讗 讚拽讗诪专 讜讗诐 讗讬谉 砖诐 讗诇讗 讛谉 住讘专转 讛讘"讬 讗转讬 诇讗砖诪讜注讬谞谉 讗诇讗 讚讛砖"住 驻专讬讱 驻砖讬讟讗 诇砖讬讟讛 讝讜 讚诇讗 诪住讬讬注 诇专' 讞谞讬谞讗 注讻"讚 讜讗驻讬专讬讬谉 谞诪讟讬讬讛 讚讝讛 讻讜谞转 诪专谉 讜讚讗讬. 讗讘诇 诪讛 砖住讬讬诐 讚讛讬讬谞讜 讚转谞谉 讜讗诐 讗讬谉 砖诐 讗诇讗 讛谉 砖讛讜讗 住讘专转 诪专谉 讗讬谞讜 诪讞讜讜专 讚诇诪讗讬 讚拽讬"诇 讻专' 讞谞讬谞讗 诪转谞讬' 讻驻砖讟讗 讜诇讗 讗讬讬专讬 讘砖谞讬 拽讬谞讬诐 讻诇诇 讜诪讗讬 讚转谞谉 讜讗诐 讗讬谉 砖诐 讗诇讗 讛谉 拽讗讬 讘诪爪讬讗讜转 讚诇注讬诇 讜讗讬讱 谞讗诪专 讚讛砖诪讬注谞讜 住讘专转 诪专谉 讝"诇 讜讛专讬 讛讜讗 讻诪讘讜讗"专:
讗讞专讬 讻谉 专讗讬转讬 诇讛专"讘 驻专"讞 砖诐 住讬' 转爪"讝 砖讛讘讬讗 讚讘专讬 讛专砖讘"讗 讘注讘讜讚转 讛拽讚砖 讜讛讙讚讬诇 讛转讬诪讗 讜讛讘讬讗 讚讘专讬 诪专谉 讘讘"讬 讜讻转讘 讜讙诐 讝讛 驻诇讗 讚讗祝 讚诇讗 谞讬诪讗 住专讜讻讬 住专讜讱 诪"诪 讛讗 讗讬讻讗 诇诪讬讞砖 诇专讜讘 讚注诇诪讗 讜诇讻谉 谞"诇 讚讗祝 诇诪住拽谞讗 爪专讬讻讬谉 诇诪讬讚注 讗讬 讗讜拽诪转讗 讚专讘讗 讛讜讬讗 拽讜砖讟讗 讗讜 诇讗 讜讛讬讬谞讜 讘讻讛"讙 讚讜讚讗讬 讻诇 砖讬砖 砖诐 拽讬谞讬谉 讗讞专讬诐 讜讻讜' 讟驻讬 转诇讬谞谉 讘专讜讘讗 诪讘拽讜专讘讗 讗讘诇 讻砖讛谉 诪讚讚讬谉 讜讗讬谉 砖诐 讜讻讜' 讜讝讬诪谉 讘注诇讬讜谞讛 讜诇讗 讝讬诪谉 讘转讞转讜谞讛 讜诪爪讗 讘注诇讬讜谞讛 讜诇讗 诪爪讗 讘转讞转讜谞讛 讛"讗 讚讚讘专 专讞讜拽 诇讜诪专 讚住专讜讻讬 住专讜讱 讜讻讜' 拽诪"诇 专讘讗 讜讻讜' 讜讻谉 注讬拽专 讘讚注转 讛专砖讘"讗 讜专"讬 讜讚诇讗 讻讛讘"讬 讚住"诇 讚诇诪住拽谞讗 诇"讗 讛讻讬 讜诇讬转讗 讜转讚注 讚讛讗 专讘讗 诇讗 讛讜讛 讗爪讟' 诇讚讞讜讬 讗诇讗 讚诪讬讬专讬 诪转谞讬' 讘砖讝讬诪谉 讘转讞转讜谞讛 讜讻讜' 讜讗讬讛讜 拽诪讜住讬祝 讗驻讬诇讜 讝讬诪谉 讘注诇讬讜谞讛 讜诇讗 诪爪讗 讘转讞转讜谞讛 注"讻 讗讬谞讜 讗诇讗 诪砖讜诐 讚讛讻讬 拽讬"诇 诇专讘讗 诪住讘专讗 讚谞驻砖讬讛 讜讻讬讜谉 讚讻谉 讗祝 诇诪住拽谞讗 讚拽"诇 讻专' 讞谞讬谞讗 谞拽讬讟讬谞谉 讻住讘专转 讜讗讜拽诪转转 专讘讗 注讻"诇. 讜诪"砖 注诇 诪专谉 讜讝讛 驻诇讗 讛驻诇讗讛 讝讜 讗讬谞讬 讬讜讚注 诪讛 讛讬讗 讚讻讜谞转 诪专谉 讘讚诇讬讻讗 拽讬谞讬谉 讻诪"砖 讛讜讗 讝"诇 讘转讜讱 讚讘专讬讜 讜讗驻砖专 讚讙诐 讚注转讜 讝"诇 诇驻专砖 讚讘专讬 诪专谉 讘讛讻讬 讜诇讗 讛讜爪专讱 诇驻专砖. 讗诪谞诐 诪讛 砖讚讞讛 讚讘专讬 诪专谉 讜讻转讘 讜讚诇讗 讻讛讘"讬 讜讻讜' 诇讗 讬讚注谞讗 诪讗讬 讗讬转 诇讬讛 注诐 诪专谉 讚讛诪讚拽讚拽 讘讚讘专讬 诪专谉 讬专讗讛 讚讻诇 讚讘专讬讜 专诪讜讝讬诐 讘讚讘专讬 诪专谉 砖讛专讬 诇讗 讛拽砖讛 注诇 专讘讬谞讜 讬专讜讞诐 讻诇诇 专拽 讻转讘 讚砖讗专 驻讜住拽讬诐 诇讗 讻转讘讜 讝讛 讜讘讜讚讗讬 讚讻讜谞转 诪专谉 讚专讘讬谞讜 讬专讜讞诐 住"诇 讚讝讛 住讘专转 专讘讗 讜诇讗 诪砖讜诐 诇讚讞讜讬讬 讜诇讗 谞注诇诐 诪注讬谞讬 诪专谉 讚讬砖 驻谞讬诐 诇讝讛 讘住讜讙讬讗 讗讬 诪诪"砖 讛专' 驻专"讞 讜讗讬 诪诪"砖 讘注谞讬讜转谞讜 诇注讬诇 讜诪砖讜"讛 诇讗 讛拽砖讛 注诇 专讘讬谞讜 讬专讜讞诐. 讜讗讚专讘讗 讞拽专 注诇 砖讗专 驻讜住拽讬诐 讚诇讗 讛讝讻讬专讜讛讜. 讜注诇 讝讛 转专讬抓 讬转讬讘 诇讚注转 砖讗专 驻讜住拽讬诐 讚诇讗讜 诇拽讜砖讟讗 讜讻讜' 讜讚讬讬拽 讘诇讬砖谞讬讛 诇讻转讜讘 讘诇砖讜谉 讜讗驻砖专 砖讟注诪诐 讜讻讜' 讜诇讗 讛讞诇讬讟 讛讚讘专 专拽 讜讗驻砖专 拽讗诪专. 讜讻诇 讝讛 诪讜专讛 讚诪专谉 住讘专 讚讬砖 驻谞讬"诐 讛谞专讗讬"谉 诇砖讬讟转 专讘讬谞讜 讬专讜讞诐 讘砖"住 讜讛谉 讛谉 讚讘专讬 讛专讘 驻专"讞. 讗讱 讚注转 砖讗专 驻讜住拽讬诐 讛爪讬拽转讛讜 讜转讗诇爪讛讜 诇驻专砖 讚注转诐 讻诪讘讜讗专. 讜诪注转讛 讛专讘 驻专"讞 诪讛 诇讜 诇讻转讜讘 讜讚诇讗 讻讛讘"讬 讛专讬 诪专谉 讛讜讻专讞 诪砖讜诐 讬转讜讘讬 讚注转讗 讚注转 讛驻讜住拽讬诐 讜讗"讻 讛驻专"讞 讛讜诇"诇 讜讚诇讗 讻讻诇 讛驻讜住拽讬诐 讚讛砖诪讬讟讜 诇讚专讘讗. 讜讗诐 讛讜讗 注诇讛 讘讚注转讜 诇讛砖讜讜转 砖讗专 驻讜住拽讬诐 诇讛专砖讘"讗 讜专讬"讜 讛讗 讛讜"诇 诇讛砖诪讬注谞讜 讜讗讝 讛讜讛 砖讬讬讱 诇讜诪专 讜讚诇讗 讻讛讘"讬 讻诇讜' 砖讞诇拽 注诇讬谞讜 讗转 讛砖讜讬谉. 讗讻谉 注转讛 诪驻谞讬 诪专讗讬转 讛注讬谉 专讜讗讛 讚讻诇 讛驻讜住拽讬诐 诇讗 讝讻专讜 诇讚专讘讗 诪讜讻专讞 诇讜诪专 讻诪"砖 诪专谉 讚专讘讗 诇讗讜 诇拽讜砖讟讗 讗诪专讛:
讜讘讗诪转 讚讛讻专讞 讛驻专"讞 讜讙诐 诪讛 砖讛讻专讞谞讜 讘注谞讬讜转谞讜 诇注讬诇 讬砖 诇讚讞讜转诐 讚诇注讜诇诐 专讘讗 诇讚讞讜讬讬 讛讜讗 诪讻讜讬谉 讜诇讗 砖讛讚讬谉 讜讚讗讬 讗爪诇讜 专拽 讚讬砖 爪讚讚讬谉 诇讜诪专 讛讻讬 讜诪讗讬 讚拽讗诪专 诇讗 诪讬讘注讬讗 讝讬诪谉 讘转讞转讜谞讛 讜讻讜' 讜诇讗 住讙讬 诇讬讛 讘讝讬诪谉 讘转讞转讜谞讛 讛讬讬谞讜 诪砖讜诐 讚讛诪砖谞讛 住转诪讬转 讚转谞谉 讘转讜讱 讛拽谉 讜诪爪讗 诇驻谞讬 讛拽谉 讜拽讗诪专 讛讘"注 讘砖谞讬 拽讬谞讬诐 讜讻讜' 讜讗讬 诪讜拽讬 诇讛 讘讝讬诪谉 讘转讞转讜谞讛 讚讜拽讗 讛讬讛 爪专讬讱 诇讞讚砖 注讜讚 讗讜拽诪转讗 讜诇讜诪专 讛讘"注 砖讝讬诪谉 讘转讞转讜谞讛 讚讗诐 讝讬诪谉 讘注诇讬讜谞讛 讛讚讬谉 诇讛驻讱 讜讝讛 讚讜讞拽 讻驻讜诇 诇讜诪专 讛讘"注 讘砖谞讬 拽讬谞讬诐 讜讛讘"注 讘讝讬诪谉 讘转讞转讜谞讛 讗讘诇 讝讬诪谉 讘注诇讬讜谞讛 砖专讜 讜讛转谞讗 住转诐 诪讗讚 讜讗祝 讚讗讬讻讗 砖专讬讜转讗 讛讜讗 住转诐 诇讗讬住讜专讗 讜讛讗 讗诪专讬谞谉 讘注诇诪讗 讻讞讗 讚讛转专讗 注讚讬祝 讜讛讜"诇 诇转谞讗 诇讛砖诪讬注谞讜 讞讬讚讜砖讗 讚讚讬谞讗 讚讝讬诪谉 讘注诇讬讜谞讛 砖专讬 讜诪砖讜"讛 讛讜讻专讞 专讘讗 诇诪谞拽讟 转专讜讬讬讛讜 诇讗住讜专讗 讜诇讗 讬讛讬讛 讻"讻 讚讜讞拽 讘诪砖谞讛. 讙诐 诪讛 砖讛讻专讞谞讜 诇注讬诇 讬砖 诇讚讞讜转 讚专讘讗 诇讗 拽讬诐 诇讬讛 讚讚讬谞讗 讛讻讬 讗诇讗 讚讬砖 驻谞讬诐 诇讚讜谉 讻谉 讜谞讬讞讗 诇讬讛 讚住讬驻讗 讞讬讚讜砖讗 讗讞专讬谞讗 讛砖诪讬注谞讜 讜诇讗 诇讗讜拽讜诪讬 转专讜讜讬讬讛讜 讘讚祝. 讗讘诇 诇讗 砖专讘讗 诪讞诇讬讟 砖讛讚讬谉 讻讱. 讜讚专讱 驻诇驻讜诇 讗诪专讛 诇讚讞讜讬讬 讚诇讬讻讗 住讬讬注转讗 讜诇讬讻讗 诇诪砖诪注 诪讬谞讛 讚讛讗 讗诪专讬谞谉 驻' 讬砖 谞讜讞诇讬谉 讚讗祝 讻讬 讗诪专 讛诇讻讛 讗讬谉 诇住诪讜讱 注讚 讚讗诪专 讛诇讻讛 诇诪注砖讛 讜讛讻讗 专讘讗 讚专讱 驻诇驻讜诇 讗诪专讛 讝讛讜 讚注转 砖讗专 讙讚讜诇讬 讛驻讜住拽讬诐 砖讛砖诪讬讟讜 讛讗 讚砖谞讬 拽讬谞讬诐 讜讻讜' 讚专讘讗 诇讚注转 诪专谉:


讛讬讻讬 讚诪讬 讗诇讬诪讗 讘诪驻讜专讞讬谉 讜讻讜' 讗诇讗 讘诪讚讚讬谉 讜讻讜'. 讬砖 诇讛专讙讬砖 拽爪转 讚驻专讬讱 住转诐 讜讗诇讬讘讗 讚专讘讗 讚讗讜拽诪讛 讘讘' 拽讬谞讬谉 讝讜 诇诪注诇讛 诪讝讜 讛讗 拽诪"诇 讚讗诐 讝讬诪谉 讘转讞转讜谞讛 讜诇讗 讛讬讜 讘注诇讬讜谞讛 讜诪爪讗 讘注诇讬讜谞讛 讜诇讗 讘转讞转讜谞讛 诇讗 谞讬诪讗 讚诇讗 诪爪讜 诇注诇讜转 讜诪讜讻专讞 讚讗讜转谉 砖讝讬诪谉 诇讬转谞讛讜 拽诪"诇. 讜讗驻砖专 讚诪讗讞专 讚拽讬"诇 讻专' 讞谞讬谞讗 讚专讜讘 讜拽专讜讘 讛诇讱 讗讞专 讛专讜讘 讗"讻 诇驻讬 讛讗诪转 讛诪砖谞讛 讻驻砖讟讛 讜诇讬讻讗 讚祝 讜诇讗 砖谞讬 拽讬谞讬谉 讜注诇 讝讛 诪拽砖讛 讛讬讻讬 讚诪讬 讜注讬讬谉 讘砖讬讟讛 诪拽讜讘爪转:
讜讛讗 讚拽转谞讬 注诇讬 诇讛讜讚讬注讱 讻讞谉 讜讻讜' 讛专讜讗讛 讬专讗讛 讘砖讬讟讛 诪拽讜讘爪转 讚讛讬讛 诇讜 讙讬专住讗 讗讞专转 讜讻讱 讛讬讛 讙讬专住转讜. 诪讛讜 讚转讬诪讗 讚讛"讛 讚讘专 砖诪诇讗讻转讜 诇讗讬住讜专 讜讛转专 拽讗住专. 讜诇驻讬 讙讬专住讗 讝讜 讚讙专讬住 讛讜拽砖讛 诇讜 讚讛讜诇"诇 诇讛讜讚讬注讱 讜讻讜' 讜转讬专抓 讚讛讗 专讜讬讞讗 讟驻讬 注"砖. 讜拽"拽 讚诇讙讬专住转讜 讗讬谉 讟注诐 诇诪讗讬 讚谞拽讟 注诇讬 讚住"住 讛讜"诇 诇诪谞拽讟 转讘专讗 讙专诪讬 讜诪讻"砖 注诇讬. 讗讘诇 讗讬 讛讜讛 讗诪专 诇讛讜讚讬注讱 讗"砖 诪讗讬 讚谞拽讟 注诇讬 讜诇讗 转讘专讗 讙专诪讬 讜讚讜拽:





讬诐 砖诇 砖诇诪讛

讚讬谉 讚诪讜诇讬讻讬谉 讟讘讞 讜住讻讬谉 讗爪诇 讘讛诪讛 讜讻谉 讘讛诪讛 讗爪诇 讟讘讞 讜住讻讬' 讜讗驻讬' 讛讬讛 专讛"专 诪住拽讬谞谉 讘住讜讙讬讗 转谞讬讗 讘砖"讗 讗讬谉 诪讜诇讬讻讬谉 讟讘讞 讜住讻讬谉 讗爪诇 讘讛诪讛 讜诇讗 讘讛诪讛 讗爪诇 讟讘讞 讜住讻讬谉 讜讘讛"讗 诪讜诇讬讻讬谉 讝讛 讗爪诇 讝讛 讜讻转讘 讛专"谉 讜讝"诇 驻讬' 讜讗驻讬诇讜 讚专讱 专讛"专 讜讗注"讙 讚讗驻砖专 讚注讘讬讚 诇讬' 诪讗转诪讜诇 讗驻"讛 砖专讬 诪砖讬诐 讚讛讜爪讗讛 讘讗讜讻诇 谞驻砖 讻转拽讜谉 讗讜讻诇 谞驻砖 注爪诪讜 讛讬讗 讜诇讗 讻诪讻砖讬专讬谉 讜转讬拽讜谉 讗讜讻诇 谞驻砖 注爪诪讜 讗驻讬诇讜 (讗驻砖专 诇注砖讜转讜 诪诪注讬"讟) 讚诇讗 诪驻诇讙讬谞谉 讘讬谉 讗驻砖专 诇诇讗 讗驻砖专 讗诇讗 讘诪讻砖讬专讬谉 注"讻 讜诇驻"讝 诪讗讬 讚谞讻转讜讘 诇拽诪谉 (注讬讬谉 讘驻专拽讬谉 住讬' 诇"讚 讜讘驻专拽) 讗"爪 (住讬' 讗') 讘砖诐 讻"讬 讚讗驻讬' 讗讜讻诇 (谞驻砖) 注爪诪讜 讚诇讗 诪驻讬讙 讟注讬谞讜 讜讗驻砖专 诇注砖讜转讜 诪注讬"讟 讗住讜专 诇注砖讜转讜 讘讬"讟 讗"讻 讛"讻 讚讗住讜专. 讜转讬诪讛 诇诪讛 讛砖诪讬讟 讛专讬"祝 讘专讬讬转讗 讝讜 讜诇讬砖诪注讬谞' 讚砖专讬 讗驻讬' 讘专"讛 讜讗驻砖专 诇注砖讜转讜 诪注讬"讟 讜诪砖讜诐 讚讚诪讬谞谉 诇讗讜讻诇 谞驻砖 讙讜驻讗 讗诇讗 讻专' 讘注讬谞讬 讚诪讬诇转讗 讚驻砖讬讟讗 讚砖专讬 讘讻诇 注谞讬谉 诪讗讞专 砖讛讜讗 爪讜专讱 讛讬讜诐 讗驻讬' 讗驻砖专 诇注砖讜转讜 (诪注讬"讟) 讚讗诪专讬谞谉 诪转讜讱 砖讛讜转专讛 讛讜爪讗讛 诇爪讜专讱 讻诪讜 砖诪转讬专讬谉 讘"讛 诇讛讜爪讬讗 住"转 讜诇讜诇讘 讗驻讬诇讜 讘讗驻砖专 诇讛讜爪讬讗讛 诪注讬"讟 讜注讬拽专 讟注诪讗 诪砖讜诐 讚讛讜爪讗讛 诪诇讗讻讛 讙专讜注讛 讛讬讗 讜讗"讻 讗诐 讛讬讗 诇爪讜专讱 讛讬讜诐 讗驻讬诇讜 讘诇讗 讗讜讻诇 谞驻砖 砖专讬 讘讻诇 注谞讬谉 讜讻"砖 诇注谞讬谉 讗讜讻诇 谞驻砖 讜讻诪讜 砖谞驻专砖 诇拽诪谉:


讚讬谉 讚讗讬谉 诪讜诇讞讬谉 讛讞诇讘讬诐 讜诇讗 诪讛驻讻讬谉 讘讛谉 讗驻讬' 诇砖讜讟讞谉 注"讙 讬转讬讚讜转 讜讗注驻"讬 砖谞砖讞讟讛 讘讬"讟 讜讗住讜专 诇诪诇讜讛 注诇讬讛诐 讘砖专 讘讗讜讬专 讗驻讬' 讗讬谞讜 谞讜讙注 讘讛谉 讜讚讬谉 讚诪讜诇讞 讗讚诐 讻诪讛 讞转讬讻讜转 讻讘转 讗讞转 讜讗驻讬' 讗讬谞讜 注专讬讱 讗诇讗 讗讞转 讜讗驻讬诇讜 讘诇讗 讛注专诪讛 讜注"讬 讛注专诪讛 诪讜转专 讗驻讬' 讘讝讗"讝 砖诇讗讞专 砖讬诪诇讞 讞转讬讻讛 讗讞转 讗讜诪专 讞讘讬专转讛 注专讘讛 注诇讬 讬讜转专 讜讛讘砖专 砖谞砖讞讟 诪注讬"讟 讛诪谞讛讙 诇讗住讜专 砖诇讗 诇诪讜诇讞讜 讘讬"讟 讜讚讙讬诐 讗讜转谉 砖诪转拽诇拽诇讬' 讘砖讛讬讬转谉 讘诪诇讞 诪讜转专 诇诪诇讜讞 讘讬"讟 讜讗讜转谉 诪讬谞讬诐 讛诪砖讜讘讞讬' 讘诪诇讞谉 讗住讜专 诇诪诇讜讞 讘讬"讟. 讜谞讬拽讜专 讗讞讜专讬讬诐 讗住讜专 讗驻讬' 注"讬 砖讬谞讜讬 讜讞诇拽 讛驻谞讬诐 诪讜转专 注"讬 砖讬谞讜讬 讜讗诐 谞砖讞讟 讘讬"讟 讗祝 讛讗讞讜专讬讬诐 诪讜转专讬谉 诇谞拽专 讗驻讬诇讜 讘诇讗 砖讬谞讜讬 转"专 讗讬谉 诪讜诇讞讬谉 讗转 讛讞诇讘讬诐 讜讗讬谉 诪讛驻讻讬谉 讘讛谉 诪砖讜诐 专' 讬讛讜砖注 (讗诪专讜)


砖讜讟讞谉 讘讞诪讛 注"讙 讬转讬讚讜转. 讗诪专 专讘 诪转谞讛 讛诇讻讛 讻专"讬. 讜讗讬讻讗 讚讗诪专讬 讗讬谉 讛诇讻讛 讻专"讬 讜讻转讘 讛专讬"祝 讜讛专"讗砖 讗讞专讬讜 讜谞讜讛讙讬谉 讛注讜诇诐 讻诇讬砖谞讗 讘转专讗 讜讻转' 讛讗"讝 讗讬谉 诪讜诇讞讬谉 讗转 讛讞诇讘讬诐 讜讗驻讬诇讜 谞砖讞讟' 讛讘讛诪讛 讘讬"讟 讗讘诇 诇讟诇讟讜诇 诪讜转专 讚诇讗讜 诪讜拽爪讛 讛讜讗 讚讞讝讜 诇讛讚诇拽讛 讜注讜讚 讚讚注转' 讚讗讬谞砖 注诇讬讬讛讜 诇讟诇讟诇讜 讜诇讛爪谞讬注讜 砖诇讗 讬讗讘讚讜 注"讻. 讜讻转讘 讛专"谉 讜讝"诇 谞住转驻拽 讛专讗"讘讚 讝"诇 讻讬 讛讬讻讬 讚砖专讬谞谉 讙讘讬 注讜专 诇诪诇讜讞 注诇讬讜 讘砖专 诇爪诇讬 讗讬 砖专讬谞谉 讛讻讬 讘讞诇讘讬'. 讜诪砖诪注 诇讬讛 讚讗住讜专 砖诪转讜讱 砖讗讬谉 讚专讱 诇诪诇讜讞 注诇 讛讞诇讘讬' 诪讞诪转 讗讬住讜专谉 诪讜讻讞讗 诪讬诇转讗 讚诇注讘讚谉 拽讗 注讘讬讚 注"讻. 讜讻谉 讛住讻诪转 讛讟讜专 (讘住讬' 转爪"讟) 讜讝"诇 讜讗诐 专爪讛 诇诪诇讜讞 讘砖专 注诇讬讛谉 讘讗讜讬专 讘转讜讱 讬讚讜 讘注谞讬谉 砖讗讬谞讜 谞讜讙注 讘讛谉 讬砖 诪转讬专讬谉 讻讬讜谉 砖讗讬谉 讻讗谉 讛讜讻讞讛 砖注讜砖讛 讘砖讘讬诇 讛讞诇讘讬' 砖讬砖 诇转诇讜转 讘砖讘讬诇 讛讘砖专 讛讜讗 注讜砖讛 讜讬砖 讗讜住专讬谉 诪讚诇讗 砖专讬 讗诇讗 诇诪诇讜讞 注"讙 讛注讜专 诪讻诇诇 讚注"讙 讛讞诇讘讬' 讗住讜专 讘讻诇 注谞讬谉 诪砖讜诐 讚讘诪诇讬讞讛 诪讜注讟转 住讙讬 诇讛讜 讜讗驻讬' 讘诪诇讬讞讛 诇爪诇讬 讛讜讛 讘讛讜 讻诪讜 注讬讘讜讚 讜讛讻讬 (诪住转讘专) 注"讻 讗专"讬 讗诪专 砖诪讜讗诇 诪讜诇讞 讗讚诐 讻诪讛 讞转讬讻讜转 讘讘转 讗' 讗注"驻 砖讗讬谞讜 爪专讬讱 讗诇讗 诇讞转讬讻讛 讗讞转 专讘 讗讚讗 讘专 讗讛讘讛 诪注专讬诐 讜诪诇讞 讙专诪讗 讙专诪讗 驻讬' 诇讗讞专 砖诪诇讞 讝讜 诇讗讜讻诇讛 讛讬讜诐 讗诪专 讞讘讬专转讛 注讻讘讛 注诇讬 诇讗讻讜诇 讛讬讜诐 讜讞讝专 讜诪诇讞讛. 讜讻转讘 讛专"讗砖 诪砖讜诐 讚讗讬谉 注讬讘讜讚 讘讗讜讻诇讬谉 诪讬拽诇 讘诪诇讬讞转 讘砖专 讜讗注"讙 讚诇讬转 诇讛讜 讟注诪讗 讻诇诇 讘砖专讬讜转讗 讚砖诪讜讗诇 砖讗讬谉 讛讞转讬讻讛 砖讛讜讗 爪专讬讱 诇讛 诪讬转拽谞转 讜诪讞砖讘转 讘诪诇讬讞讜转 砖讗专 讛讞转讬讻讜转 讜讙诐 爪专讬讱 诇讛驻讜讱 讻诇 讞转讬讻讛 讜讞转讬讻讛 讘诪诇讬讞讛 注讻"诇 讜诪砖诪注 诪驻讬' 讚砖诪讜讗诇 讛讬' 诪讬拽诇 诇诪诇讜讞 讻诇 讛讘砖专 讘诇讬 讛注专诪讛 诪砖讜诐 讚讗讬谉 注讬讘讜讚 讘讗讜讻诇讬谉 讗讘诇 专讗"讘讗 诇讗 专爪讛 诇讛拽诇 讘诇讬 讛注专诪讛 诪讟注诐 砖讻转讘 讛专"讗砖 砖讗讬谉 讛讞转讬讻讛 砖讛讜讗 爪专讬讱 诇讛 诪讬转拽谞转 讘诪诇讬讞转 讞讘专转讛. 讜讛谞讛 讛专诪"讘诐 讜讛讟讜专 (讘住讬' 转"拽) 驻住拽讜 讻讛讗 讚砖诪讜讗诇 讜诇讗 讛讝讻讬专讜 讚讘讻讬 专讘 讗讚讗 讚诪注专讬诐 讜诪诇讞 讙专诪讗 讙专诪讗 讜讛讬讬谞讜 诪砖讜诐 讚砖诪讜讗诇 讙讚讜诇 诪专讗"讘讗 讜讗"讻 拽砖讛 注诇 讚讘专讬 讛住"诪讙 (讘讛诇' 讬"讟 讚祝 讻"讛 注"讚) 砖讛讘讬讗 讛讗 讚专讗"讘讗 讚诪诇讞 讙专诪讗 讙专诪讗 讜讛讘讬讗 谞诪讬 讛讗 讚砖诪讜讗诇 讚诪讜诇讞 讗讚诐 讻诪讛 讞转讬讻讜转 讻讜' 注"讻 讻专讗讛 讘注讬谞讬 砖讚注转 讛住"诪讙 讚诇讗 驻诇讬讙讬 砖诪讜讗诇 讜专讘 讗讚讗 讗讛讚讚讬 讗诇讗 砖诪讜讗诇 讚砖专讬 诇诪诇讜讞 讘诇讗 讛注专诪讛 讛讬讬谞讜 讘讘转 讗讞转 讚讞讚 讟讬专讞讗 讛讜讗 讻驻讬' 专砖"讬 讜专讘 讗讚讗 诪转讬专 讘讝讗"讝 注"讬 讛注专诪讛. 讜讻谉 注讬' 讛诪"诪 讚砖诪讜讗诇 讗讬讬专讬 讘讘转 讗讞转 讜讻"讗 讘讝讗"讝 讗诇讗 砖讻转讘 砖诇讚注转 讛专诪"讘诐 砖讛诐 讞讜诇拽讬' 讜驻住拽 讻砖诪讜讗诇 讜讗"讻 谞讗诪专 讘讜讚讗讬 砖讛住诪"讙 转驻住 讚讘专讬 砖谞讬讛诐 诇讛拽诇 讜讻"讻 专讘讬谞讜 讬专讜讞' 诇讛讚讬' 讜住"诇 讚诇讗 驻诇讬讙讬 讜讻谉 注讬拽专 讜诇注谞讬谉 诪诇讬讞转 讘砖专 讘讬"讟 讻转讘 诪讛专讗"讬 讘转"讛 (住讬' 驻"讙) 讬专讗讛 讚诇讻讗讜专讛 讗住讬专 讛讜讗 讚讛讻讬 讻转' 讘讛讚讬' 讘诪专讚讻讬 驻"拽 讚讘讬爪讛 诇讗住讜专 讘砖诐 专讘讬' 讗驻专讬诐 讗诪谞诐 讗' 诪讛讙讚讜诇讬诐 拽讬讘诇 诪专讘讜转讬讜 讚诇讗 谞讛讬讙讬谞谉 讘讛讛讬讗 讻诪专讚讻讬 讚讛讚讘专 讬讚讜注 讛讜讗 砖讛讘砖专 讛砖讜讛讛 讘诪诇讞 诪驻讬讙 讟注诪讜. 诪讬讛讜 讻专讗讛 砖讬砖 诇讛砖讬讘 注诇 拽讘诇讛 讝讜 诪讛讗 讚讗讬' 讘讗砖"专讬 讘讛讙"讛 驻"拽 讚讘讬爪讛 诪讛讗 讚专讘 讗讚讗 诪诇讞 讙专诪讗 讙专诪讗 诪砖讜诐 驻住讬讚讗 砖诇讗 讬住专讬讞 讛讘砖专 讛转讬专讜 讛注专诪讛 转讜 诪砖诪注 讗讚专讘' 讻砖讛讘砖专 砖讜讛讛 讘诇讗 诪诇讞 讗讬讻讗 驻住讬讚讗 讟驻讬. 讜讬砖 诇转专抓 拽爪转 讚讛讛讬讗 讗讬讬专讬 讘讬讜诐 专讗砖讜谉 讗讜 讘讬讜诐 砖谞讬 讜讛讜讗 注讻讘 砖讘转 讚讗讬 诇讗 诪诇讞 讛讗讬讚谞讗 诪住专讬讞 注讚 讬讜诐 讙' 讗讘诇 诪"诪 诪注讬"讟 诇讬"讟 诇讗 诪住专讬讞 讜讗讚专讘讗 诪砖讘讬讞 讟驻讬 诪砖讗诐 讛讬讛 诪讜诇讞讜 讜砖讜讛讛 讘诪诇讬讞讛 讜讘讻诇 讚讛讜 诪讞诇拽讬诐 诇注谞讬谉 诪诇讬讞转 讘砖专 讘讬"讟 诪砖讜诐 讚讗讬谉 注讬讘讜讚 讘讗讜讻诇讬谉 讻讚讻转讘 讘讗砖专"讬 讗讛讗 讚诪讜诇讞 讗讚诐 讻诪讛 讞转讬讻讜转 讗注驻"讬 砖讗"爪 讗诇讗 诇讗讞转 讗"讻 讬砖 诇住诪讜讱 讗拽讘诇讛 讚诇注讬诇 讗诪谞诐 诪住转驻拽讬谞讗 讘讚讙讬诐 砖拽专注讜 讗讜转诐 诪注讬"讟 讗讬 砖专讬 诇诪讜诇讞讜 讘讬"讟 讚讚讬诇诪讗 诪砖讜诐 讚诪诇讬讞讛 诪讜注诇转 讟驻讬 诇讚讙讬诐 诪诇讘砖专 讜讗住讜专 讚讗诪专讬' 讘驻' 诪驻谞讬谉 讘砖专 转驻诇 诪讜转专 诇讟诇讟诇 讚讞讝讬 诇诪讬讻诇 讜讚讙 转驻诇 讗住讜专 诇讟诇讟诇 讚诇讗 讞讝讬 诇诪讬讻诇 讗讘诇 讚讙 诪诇讬讞 诪讜转专 诇讟诇讟诇讜 讚讞讝讬 谞诪讬 诇诪讬讻诇讛讜 讜讻讬讜谉 讚诪讜注诇转 讘讛谉 讛诪诇讬讞讛 讗"讻 砖讬讬讱 讘讛讜 注讬讘讜讚 讟注讬 讻讚讗诪专 讘驻' 讞' 砖专爪讬诐 讗诪专 专讘 谞讞诪谉 诪专讬砖 讛讜讬 诪诇讞谞讗 驻讜讙诇讗 讗诪讬谞讗 诪驻住讬讚谞讗 诇讬讛 讻讜' 讜讗"讻 讬砖 诇讛讞诪讬专 讘讚讙讬诐 讟驻讬 讗讱 讗讚专讘讛 谞专讗讛 诇注讬谞讬诐 砖讬砖 诪讬谞讬 讚讙讬诐 砖讘砖专诐 讻讱 讜诪转拽诇拽诇 讘砖讛讬讬讛 诪讜注讟转 讘诪诇讞 讜讘讜讚讗讬 诪驻讬讙讬谉 讟注诪谉 讟驻讬 诪讘砖专 讜讗讬谞讛讜 讜讚讗讬 砖专讬 讘讬"讟 讜讬砖 讙"讻 诪讬谞讬 讚讙讬诐 砖讗讚专讘讛 讗诐 砖讜讛讬谉 讘诪诇讞 诪砖讘讬讞讬谉 讜讗讬谞讛讜 讜讚讗讬 爪专讬讱 诇诪讜诇讞谉 诪注讬"讟 注"讻 转砖讜讘转讜. 讜讘讚专砖讜转 诪讛专讬"诇 诪诇讗转讬 讗诪专 讛专"砖 诪诇讬讞转 讘砖专 讘讬"讟 谞讜讛讙讬诐 讘讜 讛讬转专 诇驻讬 讻砖谞诪诇讞 讛讬讜诐 诪讜讟注诐 讬讜转专 诪讗砖专 讻诪诇讞 讗转诪讜诇 讜讞砖讬讘 诪驻讬讙 讟注诪讜 讜讗诪专 讚讗驻"讛 讻转讘 讘诪专讚讻讬 讛讬讻讗 讚讗诐 讗驻砖专 诇诪讜诇讞讜 诪注讬"讟 讗住讜专 诇砖讛讜转讜 诇诪讜诇讞讜 讘讬"讟 注"讻 诪砖诪注 诪讚注转讜 砖专讗讜讬 诇讗住讜专 注"注 讛诪专讚讻讬. 讜诪讛专讬"诇 讻诪讬 讗诪专 讘砖专 砖谞砖讞讟 诪注讬"讟 讬诪诇讞讜 拽讜讚诐 讬"讟 讻讚讘专讬 诪专讚讻讬 讜讛讙讗讜谞讬诐 注"讻. 讜讻谉 讛诪谞讛讙 讜讬砖 讟注诐 讘讚讘专 砖讬砖 讘砖专 讙诐 讻注讬谉 讘砖专 砖讜专 砖诪讜讟注诐 讬讜转专 讻砖讛讜讗 谞诪诇讞 诇驻谞讬 讬讜诐 讗讜 讬讜诪讬讬诐 砖讻讞 讛诪诇讞 诪专讻讻讜 讜诪讟注讬诪讜 诪讙住讜转讜 注"讻 诇讗 讞讬诇拽讜 讘讚讘专 讜谞讛讙讜 诇讗讬住讜专. 讜注讜讚 诪讗讞专 砖讗讬谞讜 讗诇讗 讛讻砖专 讚讘专 诪讗讬住讜专 砖诇 讚诐 讗"讻 讗讬谞讜 拽专讜讬 讗讜讻诇 谞驻砖 诪诪砖 注"讻 讗诐 讗驻砖专 诇注砖讜转讜 诪注讬"讟 讗讬谉 专讗讜讬 诇讛转讬专讜 讘讬"讟. 讗讻谉 谞专讗讛 讘注讬谞讬 讚讜拽讗 诪诇讬讞转 讘砖专 砖爪专讬讱 诪诇讞 讛专讘讛 砖讚讜诪讛 拽爪转 诇注讬讘讜讚 讗讘诇 诪诇讬讞转 讚讙讬诐 砖讛讜讗 讻诇讗讞专 讬讚 讗讬谉 诇讛讞诪讬专 讘讛 诪诇诪讜诇讞谉 讘讬"讟 讛讬讻讗 砖诪拽诇拽诇讬诐 讘诪诇讬讞转谉 讻诪"砖 诪讛专讗"讬. 讜讻转讘 注讜讚 砖诐 讘砖诐 诪讛专"砖 讚谞讬拽讜专 讛讘砖专 讘讜讚讗讬 讗住讜专 讘讬"讟 讛讜讗讬诇 讜讗驻砖专 诪注讬"讟 讜讻谉 讛讜讗 讘住驻专 讗讙讜讚讛 讘砖诐 讛讙讗讜谞讬' 讜砖讗诇讜 讗转 驻讬讜 讗诐 诪讜转专 诇谞拽专 讘讬"讟 讗讞讜专讬讬诐 砖诇 讘讛诪讛 讻讬 诇讗 讛讬讛 诇讬 讚讬 讘讞诇拽 讛诇驻谞讬' 讜讗诪专 讗讬诇讜 讛讬' 讛诇驻谞讬诐 砖讛诐 讛爪诇注讜转 诪讞讜住专讬诐 谞讬拽讜专 讛讬' 诪讜转专 诇谞拽专' 讘讬"讟 注"讬 砖讬谞讜讬 讻讙讜谉 讘拽讜驻讬抓 讗讜 讘拽讜专讚诐 讜讻讛"讙 讜讘砖注转 讛讚讞拽 讗讻谉 讛讗讞讜专讬讬' 砖爪专讬讻讬谉 谞讬拽讜专 讙讚讜诇 诇讞讟讟 讗讞专 讛讞诇讘 讜讛讙讬讚讬谉 讜诇拽诇讜祝 讘讻诪讛 诪拽讜诪讜转 讗讬谉 谞专讗' 诇讛转讬专 注"讬 砖讬谞讜讬 讚诇讗 诪爪讬 诇谞拽专 讬驻讛 讻转拽谞讛 注"讻. 注讜讚 诪爪讗转讬 砖讗驻讬' 诇谞拽专 讛转专谞讙讜诇讬' 砖谞砖讞讟讜 诪注讬"讟 诇讗 讬谞拽专诐 讘住讻讬谉 讗诇讗 讘拽讜驻讬抓 讜拽讜专讚讜诐 讗讜 砖讗专 砖讬谞讜讬讬诐 讻讛"讙 讜讻谉 驻住拽 诪讛专讗"讬 (讘转"讛 住讬' 注"讚) 讗讘诇 讻砖谞砖讞讟 讛讬讜诐 讗驻讬诇讜 讗讞讜专讬讬' 砖专讬 诇谞拽专 讘诇讬 砖讬谞讜讬 讻讚讬 诇讗讜讻诇诐 讛讬讜诐:





讬讚 讚讜讚

